
Biserica şi libertatea de conștiință la vreme 
de încercare. Aspecte teologice și juridice 


| Biserica 


la vreme de încercare 


Suntem la vreme de încercare. Toată umanitatea 
se află acum la vreme de încercare, fapt care nu 
mai are precedent în istoria cunoscută a omenirii. 
Această situaţie nu este rezultatul unei întâmplări, a 
jocului legilor și forțelor naturii și nu cred că este 
cauzată de voința malefică a unui om sau a unor 
oameni. În natură, nimic nu este întâmplător, așa 
cum o spun şi Sfinţii Părinţi și o recunosc mulți 
oameni de știință, deoarece lumea și existenţa ei nu 
sunt rezultatul legilor evoluţiei și au un sens și o 
cauză mult mai adâncă, fiind creaţia lui Dumnezeu, 
care din iubire milostivă a creat universul și omul, iar 
pronia Sa și nu destinul orb, implacabil, călăuzește 
toată creaţia și toate existenţele individuale. 
Einstein recunoștea necesitatea existenţei și a 
manifestărilor ei, spunând că "Dumnezeu nu dă cu 
zarul”. 

Din ansamblul existenţelor, omul este singurul 
care a fost creat după chipul și asemănarea lui 
Dumnezeu, înzestrat cu suflet nemuritor și a primit 
darurile de mare preţ ale libertăţii, a cunoștinței de 
Dumnezeu și a lumii create, al raţiunii, dar și puterea 
de a iubi și de a ierta. Libertatea de a alege între 
bine și rău, între Dumnezeu și lumea păcatului 
implică insă răspunderea, dar și responsabilitatea 
omului atât individual, cât și ca fiinţă socială faţă de 
Creator. 

Dumnezeu nu a creat și nu creează răul pentru că 
Dumnezeu este iubire, așa cum spune Sfântul 
Evanghelist loan (1loan,4,8,16), dar poate îngădui 
răul, încercările, ispitele, toate printr-o dreaptă 
judecată și iubire milostivă, pentru a-l aduce pe om 
la Sine și a-l determine să se scoale din robia 
păcatelor și a unei existențe neautentice și a se 
reîntoarce la Tatăl iubitor și primitor, așa cum și 
Mântuitorul a spus în parabola Fiului risipitor (Luca 
15,11-32). 

Prin urmare, omul ca ființă socială este cauza 
acestei pandemii îngăduită de Dumnezeu, pentru că 
el este creatorul păcatului. În vremurile pe care le 
trăim cu toții, creaţia supremă a lui Dumnezeu, omul 
s-a îndepărtat de Dumnezeu sau chiar L-a uitat și 
părăsit. S-a îndepărtat de la dreapta credință și a 

creat proprii idoli pe care îi slujeşte, dar care îi 
hașurează firea sa după chipul lui Dumnezeu, o 
întunecă și îi schimbă rosturile firești. Omul, ca 
individ, și societatea în ansamblu au căzut în 
egoism profund, în credința falsă a puterii 
nemărginite a raţiunii proprii şi în părerea iluzorie că 
omul, societatea și lumea sunt propia lor cauză și 
pot exista prin ele însele fără Dumnezeu. 
Exemplele sunt multiple: ateismul tot mai virulent, 
persecuțiile îndreptate împotriva creștinilor, în 
special a ortodocșilor, dar și a Bisericii; alungarea 
simbolurilor sfinte ale dreptei credințe, crucea și 
icoanele din școli, spitale și alte spaţii publice pe 
motiv că sunt ofensatoare pentru cei care nu cred, 
și în numele unei false toleranțe, aspecte 
încuvințate de justiţie; proliferarea sectelor de tot 
felul și înmulţirea celor care nu cred sau chiar 
blamează crucea, pe Maica Domnului, pe sfinţi și 
sfintele icoane. Avea dreptate Părintele Arsenie 
Boca atunci când spunea că sunt mulţi oameni care 
merg cu Biblia în mână spre iad; individualismul 
exacerbat care a devenit un egoism feroce, 
indiferența față de aproapele și chiar ura și disprețul 
față de acesta după principiul la care face referire 
Thomas Hobbes: homo homini lupus est-omul este 
lup pentru om; indiferența faţă de Biserică și sfintele 
slujbe, neparticiparea la Sfânta Liturghie și la 
Sfintele Taine, ignorarea și defăimarea preoților, 
lipsa pocăinţei și a smereniei. Adam nu ar fi căzut, 
dacă și-ar fi recunoscut păcatul. Nu în cele din 
urmă, menţionăm laicizarea accentuată a statului, a 
legilor și a societăţii. Omul încalcă poruncile date de 
Dumnezeu și în special cea mai mare dintre 
acestea, cum însăși Mântuitorul nostru a spus: 
porunca iubirii de Dumnezeu și de aproapele 
(Marcu,12, 30-31). Omul, ca ființă socială, se 
iubeşte numai pe sine însuși și lumea păcatului în 
care se complace să existe, își creează standarde 
de viață în care principiile utilitarismului predomină 
și ignoră poruncile lui Dumnezeu. Dominația tehnicii 
în dauna umanismului adevărat creștin. Einstein 
spunea: "Mi-e teamă de ziua când tehnologia va 
înlocui interacțiunea umană. Lumea va avea o 
generaţie de idioţi”. Același mare gânditor afirma cu 
temei: „A devenit cumplit de evident că tehnologia 
ne-a depăşit umanitatea.” S-a creat, pe cale juridică, 

un fals umanism, fără Dumnezeu, considerat de unii 
ca fiind chiar o „nouă religie a drepturilor omului”. 
Drepturile omului, proclamate juridic, dar fără 
Dumnezeu sunt un simplu raţionalism protestant 
care nu îl pot scoate pe om din starea de individ și 
să-l readucă la starea de scop al creaţiei, așa cum 
Dumnezeu a creat firea omenescă pe care 
Mântuitorul nostru lisus Hristos și-a însușit-o și a 
îndumnezeit-o. 

Spun sfinţii părinţi că nu este mai mare pedeapsă 
pentru om decât aceea ca Dumnezeu să-l lase pe 
om în voia lui. Dar nu Dumnezeu îl părăsește pe 
om, ci omul se pedepsește singur la întunericul cel 
din afară pentru că îl refuză pe Dumnezeu și crede 
că poate exista fără Creatorul său. Aceasta este 
starea actuală a societăţii umane, care atrage 
asupra sa încercările îngăduite de Dumnezeu 
pentru ca omul să revină la Creatorul său, care este 
Tatăl iubitor și primitor și care îl așteaptă. 

Parcă se aude în vremurile noastre tot mai tare 
strigătul filosofului Nietzsche și al tuturor 
existenţialiștilor atei: „Dumnezeu a murit”. Dar nu 
este așa. Dumnezeu nu moare, ci numai omul, prin 
păcatele și fărădelegile sale, prin faptul că a uitat de 
Dumnezeu și a abandonat dreapta credinţă, trăind 
într-un individualism și egoism feroce, el moare 
spiritual și atrage asupra sa judecata dreaptă și 
milostivă a lui Dumnezeu ca mustrare pentru 
gândurile și faptele sale. "Creștinismul nu cade, 
numai noi cădem din creștinism”, spunea părintele 
Arsenie Boca. 

Acestea sunt, în opinia noastră, cauzele profunde 
ale încercărilor care sau abătut asupra omenirii în 
aceste timpuri. 

Dar, așa cum spune Sfânta Evanghelie, 
Dumnezeu nu vrea moartea păcătosului, ci să se 
întoarcă și să fie viu (Ezechil, 33, 11). Dumnezeu nu 
îl uită pe om, așa cum omul l-a uitat pe Dumnezeu. 
La vreme de încercare, cum spun Sfânta 
Evanghelie și Sfinţii Părinţi, trebuie să rămână în 
fiinţa tuturor credincioșilor și să se manifeste cu tărie 
pocăinţa sinceră pentru păcatele săvârșite, credința 
profundă în Sfânta Treime, în Cruce, în Maica 
Domnului, în Sfinţi, în sfânta Biserică, rugăciunea 


profundă și curată a inimii, postul curat, 
împărtășirea cu Sfântul Sânge și Trup al 
Mântuitorului nostru lisus Hristos, îndelunga 


răbdare, dar și cele trei mari virtuţi teologice: 
credința, nădejdea și dragostea. 

Într-un cuvânt, acum mai mult decât în alte 
împrejurări, trebuie să ne întoarcem cu toată ființa 
noastră la Dumnezeu, cerând și nădăjduind în 
iubirea sa milostivă, prin care putem primi iertare, iar 
încercarea grea actuală să înceteze. 

În jurul nostru, viaţa și existența noastră, totul 
este cuprins de tristețea pe care această încercare 
a adus-o. Totul exprimă și imprimă tristeţe. Statul a 
instituit, cum este și normal, starea de urgenţă și a 
adoptat măsuri restrictive cu scopul de împiedica 
extinderea pandemiei și de a o combate. Au fost 
restrânse exercitarea unor drepturi fundamentale 
importante cum ar fi dreptul la liberă circulaţie, 
libertatea întrunirilor, libertatea de circulaţie, 
libertatea vieţii de familie și altele. Școlile și alte 
spaţii publice au fost închise și întrunirile de orice fel 
interzise, iar circulația restricţionată. S-a instituit 
starea de carantină pentru unele zone afectate grav 
de această calamitate. Acestea sunt mijloace 
omenești, la nivelul posibilităților umane de luptă 
împotriva pandemiei și care sperăm să fie eficiente. 
Dar nu este suficient şi este nevoie de mult mai mult 
și anume ca omul ca persoană și omenirea în 
ansamblu să îşi recunoască păcatele, să ceară 
iertare și să se întoarcă la Dumnezeu. 

Cea mai profundă și grea tristeţe a vremurilor de 
încercare pe care le trăim este că și Bisericile au 
fost închise, fapt fără precedent în istoria modernă a 
umanităţii. Credincioșii nu mai au acces în Biserică, 
nu se mai pot închina și nici ruga, nici măcar 
individual în fața sfintelor icoane și a sfintelor 
moaște. Credincioșii nu se mai pot spovedi la 
preotul duhovnic și nici să se împărtășească cu 
Sfântul Trup şi Sânge al Mântuitorului în Biserică. 

Sfânta Liturghie și toate celelalte slujbe se 
desfășoară fără participarea credincioșilor. Este 
dezolant și tragic atunci când vezi la televizor sau 
prin sistemele online Bisericile fără credincioși în 
timpul desfășurării Sfintei Liturghii. La fel de 
dezolant este și momentul în care preotul, înălțând 
Sfintele Daruri folosește îndemnul “apropiați-vă”, 
pentru ca cei care cred și au primit dezlegare de la 
duhovnic să se împărtășească cu Sfântul Trup și 
Sânge al Mântuitorului nostru Domnul lisus Hristos. 
Nu vine nimeni. 

La Sfânta și marea slujbă a Învierii Domnului 
nostru lisus Hristos, la îndemnul preotului "veniţi de 
luați Lumină”, nu a venit nimeni. 

Transmiterea la televiziune sau online a sfintelor 
slujbe ale Bisericii nu poate înlocui participarea 
efectivă a comunității la Sfânta Liturghie și la 
celelalte sfinte slujbe. Duhul Sfânt nu se transmite 
prin televiziune sau online. Sfintele slujbe nu sunt 
spectacole pe care omul să le poată urmări ca pe 
oricare alt spectacol la televizor. Mai grav decât atât 
este că în unele locuri ale lumii Sfintele slujbe ale 
Bisericii, inclusiv ortodoxe, nu se mai desfășoară. 
Totul pare să fie fără sens. 

Au mai fost vremuri de grea încercare pentru 
poporul român: războaie, grave epidemii de ciumă, 
de holeră, alte mari calamităţi naturale, dar 
Bisericile nu au fost niciodată închise pentru 
credincioși. Dimpotrivă, viaţa liturgică s-a amplificat, 
oamenii au venit la sfânta Biserică să se roage mai 
intens, cerând ca mila lui Dumnezeu să se întoarcă 
iar la ei. Faptele istorice demonstrează că slujbele 
Bisericii și rugăciunile credincioșilor prezenți în 
Biserică au fost ascultate și au contribuit decisiv la 
stoparea gravelor maladii, a calamităţilor și 
revenirea la viața normală. Oamenii au înţeles în 
acele timpuri că trebuie să se întoarcă la Dumnezeu 
în Biserică și să se roage mai mult, săvârșind 
sfintele slujbe împreună cu preoții. 

Se pune întrebarea: cât de justificate, chiar și din 
punct de vedere juridic și nu numai teologic, sunt 
aceste măsuri de restricționare amplă și gravă a 
vieţii bisericești, față de un scop legitim urmărit? Nu 
trebuie uitat că majoritatea magazinelor alimentare, 
inclusiv marile magazine au rămas deschise, 
accesul cumpărătorilor este aproape nerestricţionat, 
iar măsurile de protecţie sunt minime. Este adevărat 
că omul trebuie să aibă alimente pentru a trăi, dar 
nu trebuie uitat cuvântul Domnului nostru lisus 
Hristos care a spus: "Nu numai cu pâine va trăi omul 
ci cu tot cuvântul care iese din gura lui Dumnezeu” 
(Matei,4,4). 

Se mai pune întrebarea dacă închiderea 
Bisericilor pentru credincioși exprimă într-adevăr 
voia lui Dumnezeu pentru a face față încercărilor 
care s-au abătut asupra noastră? Din discuţiile pe 
care le-am avut cu un membru al clerului, acesta și- 
a exprimat îngrijorarea și teama cu referire la 
această stare de lucruri. Era îngrijorat pentru că ar 
putea fi adoptate și alte măsuri mai aspre referitoare 
la Biserică, la cler și la viața credincioșilor și teama 
față de organele de ordine care pot interveni în orice 
moment. De altfel, în unele Biserici de la sate, 
credincioșii prezenţi au fost scoși afară forțat de 
jandarmi, ceea ce a creat panică și nemulțumire 
profundă. 

Vom încerca să răspundem la aceste întrebări, 
după modestele noastre posibilităţi și cunoștințe, 
atât în plan teologic, dar și juridic. 

Biserica nu este o simplă instituţie umană sau o 
organizație de cult a omului, aşa cum astăzi este 
considerată de mulți și chiar de stat, fapt exprimat în 
Constituţie și în alte legi. Biserica este o creaţie 
divină și a fost instituită de Mântuitorul nostru lisus 
Hristos, la cincizecime, când Duhul Sfânt a coborât 
și a fost instituită Biserica Domnului nostru lisus 
Hristos. În Sfânta Evanghelie sunt cuprinse 
cuvintele Mântuitorului potrivit cărora Biserica este 

instaurată de Domnul nostru lisus Hristos și faptul 
că aceasta vă dăinui etern și va fi biruitoare în fața 
răului și a întunericului: "Și Eu îţi zic, că tu ești Petru 
și pe această piatră voi zidi Biserica Mea și porțile 
iadului nu o vor birui” (Matei,16,18). 

Biserica ia fiinţă astfel și se menţine în Hristos 
prin Duhul Sfânt, care Se pogoară la Rusalii şi 
rămâne în ea, dar și vine continuu în ea, cerut prin 
rugăciune și prin ferire de păcate, așa cum și Hristos 
care e în ea rămâne și sporește în ea, sau ea 
sporește în El, tot prin rugăciune și ferirea de 
păcate”. Biserica este trupul tainic sau mistic al lui 
Hristos, așa cum ne spune Sfânta Evanghelie. 
Sfântul Apostol Pavel a numit în mod direct pe 
Hristos cap al Bisericii, "Hristos este capul Bisericii” 
(Col.,1,18 şi 24). "Toate le-a supus sub picioarele 
Lui și pe El L-a dat peste toate cap Bisericii, care 
este trupul Lui, plinirea Celui ce plineşte toate în toți” 
(Ef. 1,22-23). Sau: "Să sporim în toate în EI, Care 
este capul Bisericii, în Hristos, din Care tot trupul 
bine alcătuit și bine încheiat și hrănit prin toate 
legăturile îşi săvârșește, prin lucrarea potrivită 
fiecărui mădular, creșterea ca trup” (Ef.4,15-16). 

Hristos este prezent permanent în Biserica Lui 
după cuvântul înscris în Sfânta Evanghelie: "Că 
unde sunt doi sau trei, adunaţi în Numele Meu, 
acolo sunt și Eu în mijlocul lor."(Matei 18,20). Prin 
urmare, prezenţa lui Hristos în Biserică presupune 
și prezenţa credincioșilor în Biserică, deoarece ei 
sunt, după cuvântul Sfintei Evanghelii, mădularele 
trupului lui Hristos. Biserica Ortodoxă nu poate fi 
concepută fără comunitatea credincioșilor, 
deoarece ea a fost instituită de Hristos pentru 
poporul său, iar toate sfintele slujbe ale Bisericii se 
împlinesc nu numai prin rugăciunile preoților, ci și 
prin rugăciunile comunităţii de credincioși prezenți 
în Biserică. De aceea, o Biserică în care nu se află 
credincioși la Sfânta Liturghie sau la alte sfinte 
slujbe este trupul lui Hristos dar fără membrele sale, 
iar plinătatea și deplinătatea Bisericii și a sfintelor 
slujbe este grav șitirbită. 

Este realitatea fundamentală în ordine divină pe 
care nu o înțeleg statul și unii deținători de autoritate 
care au interzis accesul credincioșilor în Biserică în 
aceste vremuri de grea încercare. Noi mărturisim în 
simbolul de credință: "Credem în una, sfântă, 
sobornicească și apostolică Biserică”. În legătură cu 
această mărturisire de credință, părintele profesor 
dr. Dumitru Stăniloae afirmă: "Dacă prin însușirea 
unităţii se afirmă simplu că Biserica este una, prin 
însușirea sobornicităţii se arată de ce natură este 
această unitate. Ea este o unitate realizată și 
menținută prin  convergența, comuniunea, 
complementaritatea unanimă a membrilor ei, nu 

printr-o simplă alăturare sau printr-o contopire a 
tuturor într-un tot uniform. Deci, sinodalitatea sau 
sobornicitatea implică sensul Bisericii ca întreg 
organism. Adică sinodalitatea sau sobornicitatea 
exprimă poziţia și lucrarea complementară a 
membrilor Bisericii, ca într-un corp adevărat'2. 

Tot părintele profesor dr. Dumitru Stăniloe spune 
că: "Biserica Ortodoxă este o bucurie a tuturor de 
toți” sau "Biserica este Trupul extins al lui Hristos în 
întreaga umanitate și creaţie. lisus Hristos îi adună 
pe cei ce se mântuiesc și îi ridică la asemănarea cu 
Sine, prin energia harului din Biserică”. În același 
sens și părintele profesor dr. Constantin Galeriu 
spune că: "Biserica este icoana Sfintei Treimi, o 
unitate a comuniunii, o unitate a dragostei”. Sfântul 
Macarie afirmă: "Biserica se înțelege în două feluri - 
adunarea credincioșilor și unitatea sufletului”. 

După cuvântul Sfintei Evanghelii, a Sfinţilor părinţi 
dar și a teologilor, Biserica este Trupul lui Hristos și 
mulțimea celor credincioși. Comunitatea de 
credincioși nu poate fi separată sau ruptă de 
Biserică în nicio situație și cu atât mai mult la vreme 
de încercare. Subliniem încă o dată că mijloacele 
audio-vizuale de transmitere a slujbelor nu pot 
înlocui sensurile adânci duhovnicești ale Bisericii 
Ortodoxe. Orice asemenea mijloc tehnic de 
transmitere a Sfintelor Slujbe ale Bisericii își are 
rostul creştin ortodox numai dacă reflectă 
comunitatea credincioșilor prezenţi în Biserică și nu 
dacă încearcă să o înlocuiască. 

Părintele profesor dr. Dumitru Stăniloae afirmă, 
cu profund temei, cu referire la comuniunea de 
credincioși ca parte componentă a Bisericii 
Ortodoxe: "Aceasta arată cât de strâns e legată 
Biserica, în calitate de trup al lui Hristos, de biserica 
în calitate de locaș în care își trăiește comunitatea 
de credincioși cel mai accentuat caracterul ei de 
trup al lui Hristos. Sobornicitatea Bisericii ca trup al 
lui Hristos nu se poate menţine fără comunităţile 
adunate în locașurile bisericești pentru a se 
împărtăși toate din același Trup şi Sânge al lui 
Hristos prin preoții hirotoniți de episcopi aflați în 
comuniune. Adunarea credincioșilor Bisericii pentru 
săvârșirea dumnezeieștii Euharistii vădeşte unitatea 
trupului Bisericii'3. 

Și tot părintele profesor dr. Dumitru Stăniloae 
spune: "Căci într-adevăr un locaș de slăvire a lui 
Dumnezeu în care nu se mai adună credincioși nu 
mai e un locaș viu sau al lui Dumnezeu exprimat ca 
lucrător, deci viu”Â. Din nefericire, în aceste vremuri 
de încercare pentru întreaga omenire, frica este mai 
mare decât credința. Dar aceasta este starea 
actuală a multor credincioși și anume aceea de a 
crede și a nu crede în Dumnezeu, fapt pe care 

însuși Sfânta Evanghelie îl mărturisește în pericopa 
evanghelică referitoare la tatăl îndurerat care cu 
lacrimi îşi mărturisea credința, dar și necredinţa 
cerând ajutorul Domnului lisus Hristos să vindece 
pe copilul său demonizat: “lar lisus i-a zis: De poți 
crede, toate sunt cu putință celui ce crede. Și îndată 
strigând tatăl copilului, a zis cu lacrimi: Cred 
Doamne! Ajută necredinţei mele” (Marcu 9,23-24). 
Și noi suntem în postura acestui tată îndurerat, ne 
mărturisim credința dar și necredința noastră, 
continuăm să rămânem în îndoiala carteziană care 
nu duce la viață ci la tristețe profundă, dar spre 
deosebire de tatăl îndurerat uităm sau nu dorim să 
cerem ajutorul Mântuitorului nostru lisus Hristos și 
să cerem de la El să ne dăruiască mai multă 
credință. Sunt edificatoare cuvintele Sfântului 
Apostol Pavel: "Iar dreptul din credință va fi viu; și de 
se va îndoi cineva, nu va binevoi sufletul Meu întru 
el. Noi nu suntem fii ai îndoielii spre pieire, ci a 
credinței spre dobândirea sufetului” (Evrei 10, 38- 
39). 

Credincioșii ortodocși din Transilvania și nu 
numai cer binecuvântarea casei printr-o mărturisire 
de credinţă la care se referă și părintele Teofil 
Părăian, foarte simplă dar frumoasă și profundă, 
care se încheie cu următoarele cuvinte: ”...Unde 
este binecuvântare, acolo este Dumnezeu. Și unde 
este Dumnezeu nu este nicio nevoie”. Şi noi trebuie 
să avem această credinţă în inimile noastre că în 
Biserică, unde este prezent mereu Dumnezeu cu al 
Său har şi a Sa iubire de oameni, unde este 
prezentă Maica Domnului cu toți sfinţii, nu există 
nimic rău și nu se poate întâmpla nimic care să 
cauzeze vreun rău sau necaz drept măritorilor 
creștini. 

Din nefericire, lucrurile nu stau așa. În sondajele 
online, la întrebarea dacă se dorește ca la sfânta și 
marea slujbă a Învierii Domnului să se îngăduie și 
prezența credincioșilor, marea majoritate au 
răspuns negativ. Mai mult decât atât, în mass media 
și în mediul online se desfășoară adevărate 
campanii împotriva accesului credincioșilor în 
Biserică, împotriva Sfintei Taine a Spovedaniei sau 
împotriva Sfintei Tainei a Împărtășirii cu Sfântul Trup 
și Sânge al Mântuitorului, deoarece se consideră că 
acestea sunt posibile surse de contaminare și 
răspândire a pandemiei. Este trist, foarte trist. 

Incontestabil, pentru a preveni extinderea 
pandemiei și a o combate sunt necesare măsuri 
speciale, multe cu _ un caracter restrictiv, 
restrângerea exerciţiului unor drepturi și libertăți și 
altele care afectează inevitabil viața cotidiană a 
omului și chiar a Bisericii. Astfel de măsuri sunt 
necesare, dacă sunt adecvate unui scop legitim, dar 

și unei situaţii de fapt la care se aplică. Prin urmare, 
aceste măsuri nu trebuie să fie luate și aplicate 
global și nediferenţiat. Printre altele, trebuie să se 
țină seamă și de natura instituțiilor afectate. Biserica 
nu este o simplă instituţie umană, ci una divină. 
Natura și rolul Bisericii Ortodoxe sunt cu totul diferite 
față de orice organizație sau instituţie cu un caracter 
statal sau nestatal. Așa cum am arătat mai sus, 
Biserica Ortodoxă este Casa Sfintei Treimi, a Maicii 
Domnului, a Sfinţilor, dar și comunitatea 
credincioșilor prezenţi. În consecinţă, pentru a nu se 
aduce atingere însăși naturii divine a Bisericii, orice 
măsură restrictivă ar trebui adaptată, ţinând cont de 
această realitate. 

Sigur, nu trebuie să așteptăm numai mila 
Domnului în aceste vremuri de încercare și este 
nevoie și de lucrarea omului, de lucrarea teandrică 
a omului și a Duhului Sfânt. De multe ori se uită 
acest adevăr de credinţă și chiar cuvintele 
Mântuitorului care a apus: “Eu sunt vița, voi sunteți 
mlădițele. Cel ce rămâne întru Mine și Eu în el, 
acela aduce roadă multă, căci fără Mine nu puteți 
face nimic” (loan 15,5). 


Și 


II Libertatea de conștiință 


> 
la vreme de încercare 

Conștiinţa este locul în care există și se manifestă 
convingerile de credinţă a celor care cred după 
dreapta credinţă ortodoxă. Conștiinţa este un dar al 
lui Dumnezeu și nu doar un drept al omului. Este o 
însușire a sufletului uman nemuritor dar și 
modalitatea prin care fiecare om și nu numai omul în 
genere se află în societate dar și în Biserică. 

Într-un alt studiu spuneam: "Congştiinţa este 
esenţa şi trăsătura distinctivă a firii umane, a 
sufletului nemuritor al omului prin care acesta, ca 
persoană creată de Dumnezeu se raportează la 
natură, societate, la propria sa fiinţă şi, în mod 
deosebit, la Dumnezeu. Omul este singura fiinţă 
creată care are conștiința propriei sale existențe, 
poate cunoaște pe Dumnezeu și se poate raporta la 
Dumnezeu prin credință care este un fapt de 
conștiință. Părintele Arsenie Boca vorbea despre 
conştiinţă ca fiind „un grai tăcut şi o chemare lină” 
prin care omul poate să se reconstruiască ca fiinţă 
spirituală, să îşi regăsească structura sa autentică, 
dincolo de precarităţile şi patimile existenţiale, într- 
un cuvânt să redobândească libertatea autentică, 
spirituală pentru iubirea infinită şi indefinită de 
Dumnezeu şi de oameni. Credinţa ortodoxă este un 
fapt interior al conștiinței omului ca persoană. 
Fericitul Augustin spunea şi el că „în noi este ceva 

mai adânc decât noi înşine”, referindu-se tot la 
conştiinţa omului, cu deosebire la conştiinţa de 
sine'9. 

În plan social, pentru starea juridică a omului, 
conștiința este și un drept fundamental al omului, 
recunoscut, consacrat și garantat ca atare de 
instrumente juridice internaţionale în materie, de 
constituţiile democratice al lumii, dar și de 
Constituţia României în art. 29. 

Exercitarea unor drepturi și libertăţi fundamentale 
consacrate constituţional, poate fi restrânsă, 
conform art. 53 din Constituţie, dar numai prin 
excepţie și cu respectarea unor condiţii expres și 
limitativ prevăzute de Legea fundamentală, dintre 
care menţionăm: astfel de măsuri au un caracter 
excepțional, pot fi luate numai dacă se impun, nu 
pot afecta substanţa dreptului și trebuie să aibă un 
caracter temporar. Ele se pot stabili numai prin lege 
și aplica de autorităţile statului, conform 
competenţei pe care o au. Măsurile respective 
trebuie să aibă în vedere un scop legitim strict și 
limitativ prevăzut de Constituţie, printre care 
apărarea sănătăţii populaţiei sau prevenirea 
consecinţelor unei calamităţi cum este și pandemia. 
Totodată, aceste măsuri trebuie să fie necesare într- 
o societate democratică, să nu creeze discriminări și 
mai ales, subliniem noi, să respecte principiul 
proporţionalităţii, adică să fie adecvate scopului 
legitim urmărit și situaţiei de fapt. 

În baza acestui text constituţional a fost restrânsă 
exercitarea unor drepturi pe durata stării de urgenţă 
decretată pentru România. Subliniem faptul că 
principiul proporționalităţii mai sus amintit impune că 
orice fel de măsuri restrictive să nu aibă un caracter 
general și nediferenţiat, ci unul concret în funcţie de 
situaţia de fapt și de persoanele sau instituţiile 
cărora |i se aplică. 

În opinia noastră, principiul proporţionalității nu a 
fost respectat, atunci când s-a interzis accesul 
credincioșilor în Biserică, în considerentul că 
adunarea sau comunitatea credincioşilor în Biserică 
este o simplă întrunire, în sensul art. 39 din 
Constituţie, iar Sfânta Biserică Ortodoxă este o 
organizație sau o instituţie ca oricare alta. 

Există și drepturi considerate a fi absolute a căror 
exercitare nu poate fi niciodată condiționată sau 
restrânsă prin măsuri dispuse de stat. Aceste 
drepturi și libertăţi sunt legate de ființa umană, 
preexistă oricărei recunoașteri și consacrări juridice, 
sunt cum spunem noi daruri ale lui Dumnezeu 
pentru om și în subsidiar sunt drepturi fundamentale 
ale omului înscrise în constituţii. Cel mai important 
este desigur dreptul la viaţă. Libertatea de conștiință 

are aceeași natură, fiindcă este o însușire 
dumnezeiască a sufletului fiecărui om, al existenţei 
fiecărei persoane. 

Arătam în studiul mai sus amintit: "Conștiinţa nu 
poate fi concepută decât ca fiind liberă. Conștiinţa 
poate fi pervertită, dacă omul alege să-L ignore sau 
să îl refuze pe Dumnezeu sau alege răul și nu 
binele, dar nu poate fi supusă determinismului 
material, cauzal. Conștiinţa nu este o realitate 
materială ci o însușire a sufletului uman nemuritor. 
(...) Părintele Arsenie Boca afirma: „Libertatea de 
conştiinţă este cel mai adânc bun spiritual pe care îl 
are omul la îndemână în viaţa sa”. Într-adevăr, 
conştiinţa umană, înţeleasă în complexitatea, 
înălţimea şi profunzimea ei este temeiul vieţii 
biologice şi spirituale, punctul de la care începe 
efortul pentru ca omul să fie demn de libertatea pe 
care el însuşi o prescrie în primul rând ca lege 
morală şi de aici şi ca ordine juridică”6. 

În consecinţă, nici în situaţia în care se proclamă 
starea de urgenţă, libertatea de conștiință nu poate 
fi restrânsă sau condiţionată. De altfel, nici una 
dintre interdicțiile și măsurile restrictive adoptate în 
această perioadă nu se referă în documentele 
normative publicate la restrângerea exercitării 
libertăţii de conștiință. 

A fost restrânsă exercitarea libertăţii întrunirilor. În 
raport cu cele arătate mai sus privitoare la Sfânta și 
sobornicească Biserică Ortodoxă, noi susţinem că 
adunarea credincioșilor în Biserică nu este o 
întrunire în sensul existenţei profane a omului sau în 
sens juridic. Această adunare nu este o întrunire ci 
o comunitate care se transformă în comuniune prin 
lucrarea Duhului Sfânt prezent în Biserică. 
Comuniunea credincioșilor în Biserică este parte a 
Trupului tainic a lui Hristos și prin urmare nu ar 
trebui să fie supusă unor restricții sau îngrădiri 
dispuse prin legi omenești. 

În plan juridic, dar și din punct de vedere teologic, 
această comuniune, care are ca temei lucrarea 
Duhului Sfânt este o dimensiune și o realitate a 
libertăţii de conștiință. Deoarece libertatea de 
conștiință este și un drept fundamental al omului, 
statul ar trebui să se abțină de la orice ingerință în 
viaţa Bisericii. Orice măsură restrictivă privind 
desfășurarea vieţii liturgice a Bisericii trebuie luată 
numai de către Biserica însăși prin autorităţile 
clericale competente. Acestea trebuie să respecte 
legile ţării și să protejeze comuniunea credincioșilor. 
În bună parte, așa s-a procedat și vremea de 
încercare pe care o traversăm, numai că, în opinia 
noastră, interzicerea totală a credincioșilor în 
Biserică este o măsură excesivă care nu este în 
conformitate cu natura divină a Bisericii a cărei 
deplinătate se realizează prin prezenţa 

credincioșilor. În termeni juridici, apreciem că nu s-a 
dat eficiență principiului proporționalității la care am 
făcut referire mai sus. 


III Aspecte juridice privind 


Și 


libertatea de conștiință, 


situaţiile excepţionale și 


restrângerea libertăţii religioase 

În dispoziţiile art. 29 din Constituţie care consacră 
juridic libertatea de conștiință nu se menţionează în 
mod expres credinţa creștină și Biserica ortodoxă. 
În aliniatul 1 al acestui articol se stipulează: 
"Libertatea gândirii și a opiniilor, precum şi libertatea 
credințelor religioase nu pot fi îngrădite sub nici o 
formă. Nimeni nu poate fi constrâns să adopte o 
opinie ori să adere la o credinţă religioasă, contrare 
convingerilor sale”. Aliniatul 2 al aceluiași articol 
arată că: "Libertatea conştiinţei este garantată; ea 
trebuie să se manifeste în spirit de toleranţă și de 
respect reciproc”. Celelalte alineate ale articolului 
consacră libertatea cultelor religioase, relaţiile dintre 
culte și dintre acestea și stat precum și dreptul 
părinţilor sau a tutorilor de a asigura în raport cu 
propriile convingeri educaţia copiilor minori. 

Desigur, toate aceste reglementări constituţionale 
sunt valoroase, conforme standardelor democratice 
actuale, dar considerăm noi că trebuie mai mult 
decât atât, deoarece este necesar a fi consacrat 
constituțional că România este o țară creștin 
ortodoxă, așa cum afirmă mulţi dintre înalții slujitori 
ai Bisericii Ortodoxe, teologi și savanți, iar Biserica 
Ortodoxă prin comunitatea credincioșilor ortodocși 
este majoritară față de toate celelalte culte sau 
confesiuni existente pe teritoriul României. 

Tradiţia constituțională antebelică şi interbelică 
reprezintă un argument în acest sens. Astfel, în 
Constituţia României din 1866, în art. 5, alin. 2, se 
menţiona expres că: "Religia creştină ortodoxă fiind 
religia marei majorități a Românilor, Biserica 
Ortodoxă este biserica dominantă în statul Român”. 
Un text similar exista și în Constituţia din 1923 la art. 
22, alin. 3, precum și în Constituţia din 1938 la art. 
19, alin 2. 

Aceste tradiţii constituţionale românești nu au mai 
fost preluate de legiuitorul constituţional 
contemporan. Este un fapt juridic regretabil, în 
opinia noastră, dar care este conform cu societatea 
statală secularizată în care trăim. Astfel, în mod 
constant, politicienii atei, care deţin puterea în 
Europa și nu numai, au refuzat orice referire în 
instrumentele juridice și politice de bază ale Uniunii 
Europene, precum și în constituţiile țărilor acestui 
continent, la tradiţiile și realitatea spirituală creștină 

a Europei și să consemneze adevărul potrivit căruia 
credinţa și cultura creștină sunt dominante în acest 
spațiu. Este o gravă eroare care încearcă a fi 
justificată pe ideea că referirea la creștinism ar fi 
ofensatoare la adresa necreștinilor sau ateilor şi nu 
ar respecta principiul toleranţei. Aceste argumente 
sunt o expresie evidentă a umanismului raționalizat 
al drepturilor omului considerat în mod fals de către 
unii ca fiind o nouă religie. 

Situaţiile excepţionale reprezintă un caz particular 
în care autorităţile statului şi, în special, cele 
administrative, îşi pot exercita puterea discreţionar, 
existând evident pericolul excesului de putere. În 
doctrină nu există o opinie unanimă privind 
semnificaţia juridică a situaţiilor excepţionale. Astfel, 
în doctrina franceză mai veche, puterea 
discreţionară este considerată a fi libertatea de 
decizie a administraţiei în cadrul admis de lege, iar 
oportunitatea evocă o acţiune de fapt a 
administraţiei publice, în situaţii excepţionale, 
acţiune necesară (deci oportună) dar contrară legii. 
Jean Rivero consideră că prin situaţii excepţionale 
se înțeleg anumite împrejurări de fapt care au un 
dublu efect: suspendarea aplicării regimului juridic 
ordinar şi declanşarea aplicării unei legislații 
particulare căreia judecătorul îi defineşte exigenţele. 
Un alt autor identifică trei elemente caracteristice 
pentru situaţiile excepţionale: 1) existenţa unor 
situaţii anormale şi exorbitante sau a unor 
evenimente grave şi neprevăzute; 2) imposibilitatea 
sau dificultatea de a acţiona în conformitate cu 
reglementările fireşti; 3) necesitatea de a interveni 
rapid pentru a ocroti un interes considerabil, grav 
ameninţat. 

Excesul de putere se poate manifesta în aceste 
împrejurări cel puţin prin trei aspecte: a) aprecierea 
unei situaţii de fapt ca fiind un caz excepţional, deşi 
nu are această semnificaţie (lipsa unei motivații 
obiective şi rezonabile); b) măsurile dispuse de 
autorităţile statului competente, în virtutea puterii 
discreţionare, să depăşească ceea ce este necesar 
pentru ocrotirea interesului public grav ameninţat; c) 
dacă aceste măsuri limitează în mod excesiv, 
nejustificat, exerciţiul drepturilor şi libertăţilor 
fundamentale recunoscute constituţional. 

Existenţa unor stări de criză — economice, 
sociale, politice sau constituţionale — nu justifică 
excesul de putere. În acest sens, profesorul Tudor 
Drăganu afirma: “ideea statului de drept cere ca ele 
(situaţiile excepţionale n.n.) să-şi găsească 
reglementări adecvate în textul constituţiilor, ori de 
câte ori acestea au un caracter rigid. O asemenea 
reglementare constituţională este necesară să 

determine limitativ domeniile de raporturi sociale, în 
care transferul de competenţă de la parlament la 
guvern poate avea loc, să sublinieze caracterul lui 
temporar, prin stabilirea unor termene de 
aplicabilitate şi să precizeze scopurile în vederea 
cărora el se efectuează”! . 

Desigur, excesul de putere nu este un fenomen 
care se manifestă numai în practica organelor 
executive, putând fi întâlnit în activitatea 
parlamentului sau a instanţelor judecătoreşti. 

Apreciem că puterea discreţionară recunoscută 
autorităţilor statului este depăşită, iar măsurile 
dispuse reprezintă exces de putere, ori de câte ori 
se constată existenţa următoarelor situaţii: 

1. măsurile dispuse nu urmăresc un scop 
legitim; 

2. deciziile autorităţilor publice nu sunt 
adecvate situaţiei de fapt sau scopului legitim 
urmărit, în sensul că depăşesc ceea ce este 
necesar pentru atingerea acestui scop; 

3. nu există o justificare raţională a măsurilor 
dispuse, inclusiv în situaţiile în care se stabileşte un 
tratament juridic diferit pentru situaţii identice, sau 
un tratament juridic identic pentru situaţii diferite; 

4. prin măsurile dispuse, autorităţile statului 
limitează exerciţiul unor drepturi şi libertăţi 
fundamentale, fără a exista o justificare raţională 
care să reprezinte, în special, existenţa unui raport 
adecvat între aceste măsuri, situaţia de fapt şi 
scopul legitim urmărit. 

Prin Legea nr. 489/2006 privind libertatea 
religioasă, modificată și republicată în acest an, se 
prevede în art. 2 alin. 2 că libertatea persoanelor de 
a-și manifesta credinţa religioasă poate fi restrânsă 
prin măsuri dispuse de stat, în condiţiile legii, dacă 
aceste măsuri sunt necesare într-o societate 
democratică, pentru scopurile care sunt enumerate, 
inclusiv pentru protecţia ordinii, a sănătăţii sau a 
moralei publice. Este o reproducere aproape fidelă 
a dispoziţiilor art. 53 din Constituţie care 
reglementează condiţiile în care exercitarea unor 
drepturi și libertăţi fundamentale poate fi restrânsă. 
Acest text de lege nu mai face referire la principiul 
proporţionalităţii ca și condiţie a restrângerii 
exerciţiului unor drepturi, principiu menţionat în art. 
53 din Constituţie, ceea ce înseamnă că puterea 
discreționară a autorităţilor statului se poate 
manifesta cu și mai mare amploare, atunci când se 
dorește restrângerea libertăţii de conștiință și a 
libertăţii religioase. Subliniem și aspectul că în 
doctrina filozofică și constituțională modernă, 
libertatea de conștiință și libertatea religioasă sunt 
drepturi naturale, însușiri ale naturii umane, și prin 
urmare sunt imuabile, sunt intangibile. Se pare că 

doctrina drepturilor naturale este ignorată de 
guvernanţii actuali. 

În baza acestor prevederi legale și a măsurilor 
dispuse ca urmare a instituirii stării de urgenţă pe 
teritoriul României, cu scopul de a combate și a 
împiedica extinderea pandemiei care afectează 
toată societatea omenească, Bisericile și 
Mânăstirile au fost închise pentru credincioși. 
Slujbele religioase se pot desfășură în Biserică, dar 
fără prezenţa credincioșilor. 

Măsurile restrictive dictate de stat asupra libertății 
religioase, sub pretextul apărării sănătăţii populației, 
în opinia noastră sunt neconstituționale. Toată 
doctrina juridică în materia restrângerii exerciţiului 
unor drepturi și libertăţi, dar și jurisprudenţa internă 
și internaţională, afirmă clar și constant că astfel de 
măsuri restrictive, în nici o împrejurare, nici în situații 
excepționale, nu pot afecta substanța drepturilor şi 
libertăţilor fundamentale și nu le pot desfiinţa. 
Dispoziţiile normative prin care s-a dispus 
închiderea Bisericilor pentru credincioși aduc 
atingere însăși substanței libertății de credință, 
practic desființează acest drept fundamental. 
Transmiterea la TV, la radio sau prin internet a 
slujbelor religioase nu poate reprezenta exercitarea 
efectivă de către fiecare persoană a libertăţii de 
credință. Mijloacele tehnice menţionate pot reflecta 
libertatea religioasă, dar nu o pot înlocui. 


IV. Gânduri de final 


Evidenţa, care covârșește mintea și puterea de 
înțelegere a omului, dar care ar trebui consacrată și 
respectată și în plan juridic este cu totul alta. Nu 
numai că religia creștină este dominantă, chiar și în 
aceste vremuri de secularizare a societăţii și a 
statului, dar evidența mai presus de lumea aceasta 
arată că Biserica Ortodoxă este singura dintre toate 
cultele și confesiunile existente care păstrează 
întreagă și nealterată tradiția apostolică, în care 
Duhul Sfânt este prezent și lucrează în toată 
deplinătatea Sa, și care exprimă dreapta credinţă. 

Sunt multe argumente pentru a susține această 
realitate și evidenţă pe care nu omul a instituit-o ci 
lucrarea mântuitoare a Domnului nostru lisus 
Hristos prin Duhul Sfânt. Astfel, în Sfânta și Marea 
zi a Învierii Domnului, de două mii de ani, Sfânta 
Lumină a Învierii Domnului nostru lisus Hristos se 
pogoară din cer tainic numai în Biserica Ortodoxă a 
Sfântului Mormânt din lerusalim. Nimeni nu a putut 
explica vreodată, după puterile raţiunii umane, acest 
profund şi evident fapt. Este o taină care afirmă clar 
că Biserica Ortodoxă este singura care păstrează și 
duce mai departe dreapta credință. Tocmai de 

aceea este regretabil că o astfel de realitate nu este 
recunoscută și în plan juridic prin consacrarea în 
Constituţie a adevărului că România este o țară 
creștin ortodoxă, iar Biserica Ortodoxă este Biserica 
dominantă în statul Român. O astfel de 
reglementare nu încalcă în nici un fel libertatea 
celorlalte culte și confesiunii și nu aduce atingere 
principiului toleranţei. 

Spuneam la începutul acestui studiu că vremea 
de încercare îngăduită de Dumnezeu în care ne 
aflăm acum aduce și multă tristețe. Nu cred că 
trebuie să rămânem într-o astfel de stare 
sufletească și existenţială, deoarece noi trebuie să 
avem mereu vii în mintea și inima noastră, în 
sufletele noastre, cuvintele Domnului nostru lisus 
Hristos repetate de multe ori și în diferite împrejurări 
în anii de propovăduire a Mântuitorului: "Nu vă 
temeți, bucurați-vă”, "lată Eu sunt cu voi în toate 
zilele până la sfârșitul veacului“(Matei 28,19). 

Aceste cuvinte care sunt actuale pentru că 
Domnul lisus Hristos ni se adresează și nouă sunt 
dătătoare de credinţă și de nădejde și ne conferă 
certitudinea că această perioadă se va încheia 
curând și cu bine, iar noi vom deveni mai tari în 
credința noastră strămoșească. 

Vrednicul de pomenire Arhiepiscopul Justinian 
Chira spune: "O societate care prețuiește credinţa, 
care are dragoste de Dumnezeu și de oameni, o 
societate care poartă în suflet candela speranţei, nu 
se va îmbolnăvi de tristeţe niciodată!”8. 

Domnul nostru lisus Hristos, pentru rugăciunile 
Maicii Domnului și ale tuturor sfinţilor, să ne ierte, să 
ne miluiască, să ne ajute și să ne mântuiască, Amin! 


Note: 


Dumitru Stăniloae, Teologia Dogmatică Ortodoxă, 
Vol. II, în Opere complete, Vol. 11, Editura Basilica, 
București, 2018, p. 201. 

2Ibidem, pp. 292-293. 

Dumitru Stăniloae, Spiritualitate și Comuniune în 
Liturghia Ortodoxă, Editura Institutului Biblic și de Misiune 
al Bisericii Ortodoxe Române, București, 2004, p. 51. 

4Ibidem, p. 50. 

SPentru dezvoltări, a se vedea Marius Andreescu, 
Libertatea de conștiință ca dar al lui Dumnezeu și ca drept 
al omului, publicat în Porunca  lubirii, 2020, Editura 
Agaton. 

Gipidem. 

Tudor Drăganu, Drept constitutional si instituţii 
politice. Tratat elementar, Ed. Lumina Lex,1999, vol. II, 
pp. 131-132. 

Caietele Arhiepiscopului Justinian, Editura Episcopiei 
Ortodoxe a Maramureșului și Sătmarului, Baia Mare, 
2017, vol. V, p. 270. 

Oraşele Curtea de Argeş, 
Câmpulung şi Piteşti 
în relatările de călătorie 
ale lui Paul de Alep 


Paul de Alep a fost un arhidiacon ortodox, sirian la 
origine, care l-a însoţit pe patriarhul Macarie al 
Antiohiei, în călătoriile sale prin Ţările Române. Născut 
în jurul anului 1627, în localitatea Alep (Siria), şi trecut 
la cele veșnice în ziua de 30 ianuarie 1669, în 
localitatea Tiflis (Georgia), arhidiaconul Paul a rămas 
cunoscut mai ales în calitatea sa de pelerin și cronicar 
ortodox sirian. 

Mai înainte de a fi hirotonit, numele său arab a fost 
Bulus ibn Makarius az Zaim al Halabil. Tatăl său, 
numit Macarie Zaim, era preot şi se trăgea dintr-o 
familie sărmană de creștini ortodocși din cetatea Alep 
(Siria). În anul 1635, Macarie a fost numit mitropolit de 
Alep, iar în anul 1647 a fost ridicat la rangul de patriarh 
al Antiohiei2. 

Câtă vreme Macarie Zaim a fost mitropolit și 
patriarh, fiul său, Paul de Alep, l-a însoțit în multe 
dintre călătoriile sale prin lumea creștină. Astfel, el a 
ajuns să viziteze și să consemneze în scris 
nenumărate date istorice despre locurile de seamă din 
Damasc, Anatolia, Constantinopol, Țara Românească 
(Valahia), Moldova, Ucraina și cnezatul Moscovei, în 
încercarea de a strânge fonduri și sprijin pentru 
Biserica din Antiohia3. 

În prima călătorie întreprinsă alături de patriarhul 
Macarie al Antiohiei, care a durat șase ani, 
arhidiaconul Paul de Alep a traversat Dobrogea, 
Moldova și Rusia, pentru a ajunge la Moscova, iar la 
întoarcere a trecut și prin Țara Românească. El a 
consemnat tot ce i s-a părut important de reţinut: a 
descris localităţi, orașe, palate domnești și, mai ales, 
biserici şi mănăstiri“, dar și portul, podoabele, 
comportamentul și deprinderile valahilor și 
moldovenilorS. Pe lângă acestea, el a mai înregistrat și 
o serie de legende și mituri, cum ar fi legenda ridicării 
Mănăstirii Curtea de Argeș. N-au fost trecute cu 
vederea nici aspectele de natură demografică, asupra 
cărora ne vom opri în cele ce urmează. 

În dimineaţa zilei de 13 ianuarie 1657, Paul de Alep 
ajungea la Pitești, care, în opinia călătorului nostru, 
semăna mai degrabă cu un târg, decât cu un oraș în 
adevăratul sens al cuvântului. Dar, cu toate acestea, 
așezarea de la Pitești era vestită în toată Țara 
Românească, În vremea aceea, pentru vinul produs, 
care era „roșu și minunat de dulce””. În seara aceleiași 

zile, călătorul sirian a ajuns la Argeș, un oraş care 
părea să fie mult mai arătos decât Piteștiul. Argeșul 
era vestit datorită minunatei mănăstiri de aici, ctitorită 
pe la 1515-1517 de către Neagoe Basarab”. Ea avea 
hramul Adormirea Maicii Domnului, care se prăznuia la 
15 august, în fiecare an. Fascinat de frumuseţea și 
măreţia acestui sfânt lăcaș, Paul de Alep face o amplă 
descriere a acestuia. În ansamblu, mănăstirea era „o 
zidire minunată din piatră”, cu o biserică „amețitor de 
frumoasă”, construită din marmură și piatră de meșteri 
aduși de la sud de Dunăre?. Înaintea ușii bisericii era 
„0 boltă frumoasă, pe patru stâlpi de marmură, cu 
temelia din aramă poleită cu aur'“. Tot astfel, „zidirea 
chiliilor acestei mănăstiri este minunată, cu pridvoare 
prin care treci dintr-unul într-altul, de jur împrejur" '”. 
În dimineaţa zilei de 18 ianuarie, Paul de Alep 
ajungea la Câmpulung, perceput drept „un oraș mare”, 
având o „mănăstire măreaţă !!, care fusese refăcută 
de Matei Basarab, între anii 1635-163612. Paul de 
Alep avea să revină la Câmpulung, în februarie 1658, 
tocmai când domnitorul Constantin Șerban făcea 
pregătiri militare pentru a se răscula împotriva 
turcilor! 9. Din relatările acestuia aflăm că domnul a 
poruncit slujitorilor săi „să sape un șanț de apărare pe 
drumul Câmpulungului pentru ca, dacă avea să ajungă 

la ananghie și în primejdie, să poată fugi și să scape, 
adăpostindu-se apoi în Țara Ungurească"14. După 
fuga domnului peste munţi, în Transilvania, oștile 
tătare și cele turcești au ajuns până la Câmpulung, 
„jefuind, arzând şi luând prizonieri” '*. Din fericire, cea 
mai mare parte a locuitorilor s-au refugiat prin păduri și 
s-au ascuns în hrubele munţilor. 

Noul domn instalat de turci în scaunul domnesc al 
Țării Românești, Mihnea al III-lea, a trimis vreo trei 
steaguri (bairace) de tătari ca să stea de pază la 
Rucăr, el urmărind astfel două lucruri: „mai întâi ca să 
se înfricoșeze maghiarii de ei și apoi ca să nu se 
întâmple vreo trădare din partea valahilor care stăteau 
de strajă, și ca nu cumva să coboare Constantin 
«Șerban» pe negândite din Țara Ungurească în tărâmul 
Valahiei și să-l afle nepregătit, căci așa umbla 
vorba” !9. 

Deşi consemnările lui Paul de Alep privitoare la 
orașele Curtea de Argeș, Câmpulung și Pitești sunt 
relativ puţine, am reușit, totuși, să ilustrez câteva 
aspecte importante. Cele trei orașe aveau, în viziunea 
călătorului sirian, o imagine destul de modestă. Cu 
toate acestea, anumite monumente, mai cu seamă 
cele bisericești, l-au încântat cu frumusețea lor. 


Note: 

lloana Feodorov, Studiu introductiv. Călătorul şi 
jurnalul său, în Paul de Alep, Jurnalul de călătorie în 
Moldova şi Valahia, ediţie critică de loana Feodorov, 
cuvânt-înainte de Răzvan Theodorescu, Bucureşti-Brăila, 
Editura Academiei Române, Editura Istros, 2014, p. 7. 

2Ibidem. 

3/bidem, p. 14-15. 

4Ipidem, p. 17. 

SDin această perspectivă, relatările lui Paul de Alep au 
fost extrem de preţioase pentru diferiţi istorici şi 
cercetători; vezi, de pildă, la: Vasile Bogrea, Călătoriile 
Patriarhului Macarie. Îndreptări, întregiri şi lămuriri la 
traducerea românească, în „Anuarul Institutului de Istorie 
Naţională”, II, 1923, Bucureşti, 1924, p. 339-344; Nicolae 
lorga, Un călător sirian în Principate la jumătatea veacului 
al XVII-lea, în Istoria românilor prin călători, Bucureşti, 
Editura Academiei, 1981, p. 235-245. A se vedea şi 
câteva preocupări mai recente, care au avut în atenţie 
relatările lui Paul de Alep: Sorin Iftimi, Ceremoniile Curţii 
domneşti. La Crăciun, Anul Nou şi Bobotează (secolele 
XVII-XIX), în volumul: Spectacolul public între tradiţie şi 
modernitate. Sărbători, ceremonialuri, pelerinaje şi 
suplicii, coordonat de Constanţa Vintilă-Ghiţulescu şi 
Maria Pakucs Willcocks, Bucureşti, Institutul Cultural 
Român, 2007, p. 43-78 

Paul de Alep, Jurnalul de călătorie în Moldova şi 
Valahia, p. 324. 

A se vedea despre la Emil Lăzărescu, Biserica 
mănăstirii Argeşului, Bucureşti, 1967. 

Paul de Alep, Jurnalul de călătorie în Moldova şi 
Valahia, p. 325. 

9Jpidem, p. 327. 

10/pidem, p. 330. 

11 Ipidem, p. 331. 

Carmen Oprescu, Câmpulung Muscel: cronica 
oraşului, în „lanus”, nr. 12, 2007, p. 93. 
3Paul de Alep, Jurnalul de călătorie în Moldova şi 
Valahia, p. 401. 
4Ipidem, p. 403. Despre acest aspect, pe larg la 
Claudiu Neagoe, Câmpulungul medieval şi premodern, 
Bucureşti, Editura Ars Docendi, 2012, p. 159-160. 
Paul de Alep, Jurnalul de călătorie în Moldova şi 
Valahia, p. 406. 
16pidem, p. 410. 





Restituiri Pitești nr. 3/2020 


File de istorie 


Sate deţinute de boierii din Golești 
în veacul al XVI-lea 


În zorii veacului al XVI-lea, concomitent cu primele 
menţiuni documentare despre membrii familiei de 
boieri din Golești, apar și primele menţiuni despre 
proprietăţilor deţinute de aceștia. Asifel, dinamica 
proprietăţilor poate fi reconstituită din analiza 
documentelor emise în diferite împrejurări (de 
exemplu: pentru a confirma o stare de fapt deja 
existentă, ori pentru a reglementa o veche ordine 
redobândită în urma unui proces sau în urma unei 
înțelegeri sau după întocmirea unui act de vânzare- 
cumpărare, etc.). În general, repetatele întăriri ale 
domeniilor feudale reflectau o stare de lucruri aproape 
permanent litigioasă, specifică relaţiilor feudale din 
secolul al XVI-lea, iar acum ne dau posibilitatea 
studierii și analizării constituirii domeniilor feudale. 
După întindere și după hotarele lor, proprietăţile 
funciare erau alcătuite din sate întregi, părţi de sate, 
stupini, ogoare, vii, vaduri de moară. Studiul de faţă își 
propune o analiză a satelor întregi care intrau în 
componența domeniului funciar feudal al familiei 
boierilor din Golești, în secolul al XVI-lea. 


Balta Neagră (sat lângă Broșteni, județul Argeș) 

Prima mențiune documentară a acestei proprietăţi, 
aflată în posesia lui Baldovin pârcălab, o DIDI zi 
documentul din data de 26 noiembrie 15202, prin care 
domnitorul Neagoe Basarab îi întărea ocina de la Balta 
Neagră, alcătuită din partea lui Neagoe vornic din 
Slediţi, pe care o cumpărase cu 200 aspri și partea lui 
Mutul cumpărată cu 1500 aspri3. Hotarele acestei 
moșii erau consemnate astfel: "pe hotarul Albotenilor, 
până la hotarul lui Oncea din Arghiș, iar în jos, pe 
hotarul Cereșanilor, până la Crăceana și de acolo, pe 
Crăceana în jos, până la hotarul lui Oncea de la Baltă 
și de acolo, pe lunca Teleormanului, pe la Găvan, iar 
de acolo pe Jălaze până la gura Adâncatei, iar de 
acolo pe Adâncata, până la Teleorman “ 


Bălteni (sat lângă Broșteni, județul Argeș) 

Acest sat apare consemnat pentru prima data în 
diata jupaniţei Maria (24 iulie 1525), soția lui Baldovin 
pârcălab, el fiind dăruit de aceasta fiicei sale Calea (“a 
dat fiicei sale, jupaniţei Calea, Bălteanii toţi şi 
țiganii :5), Ulterior, prin actul din data de 1 iunie 1541, 
văduva lui Baldovin pârcălab și jupaniţa Calea (care nu 
avea moștenitori direcţi și pentru că soţul ei, șetrarul 
Borcea, vânduse unele sate de ţigani și niște obiecte 
de argint ale familiei), au numit-o pe nepoata lor, 
Caplea, moștenitoarea întregii averi a familiei. În 

aceste condiţii, satul cu tot cu locuitori, 
proprietatea Caplei6. 

Un alt act de întărire a posesiunii satului Bălteni a 
monahiei Sara și îi nepoatei sale, Caplea, a fost emis 
la 15 martie 15767, de către domnitorul Alexandru al 
II-lea Mircea. Acest act era emis ca urmare a plângerii 
făcute de monahia Sara, care îl acuzase de cotropirea 
averii sale pe nepotul ei, lvașco mare vornic. Ea 
ceruse ajutorul domniei ca Ivașco să nu se amestece 
pe ocinele, satele și pe sălașele sale de ţigani, căci 
aceste averi erau de la tatăl său Baldovin pârcălab și 
putea să le stăpânească singură, iar după moartea ei, 
dorea ca toate averile să-i revină nepoatei sale 
Caplea, și Neacșăi, fiica nepoatei Caplea. 

Un an mai târziu, la 30 ianuarie 15779, Alexandru al 
II-lea Mircea, întărea lui Ivaşco, mare vornic, soției sale 
Elina, precum și lui Albu postelnic, moștenitorul lui Albu 
mare clucer, toate averile, printre acestea numărându-se 
și “Băltenii cu tot hotarul”, “ca să le fie ocine și dedine 
lor și fiilor lor și nepoților lor și de nimeni de neclintit 
după spusa domniei mele” 


ajungea în 


Bărcuţa ( sau Bercuţa, lângă satul Bârca din judeţul 
Dolj) 

Domnitorul Alexandru al Il-lea Mircea emitea, la 
data de 21 mai 157110, un act prin care jupan Ivașco, 
mare logofăt și fratele său, jupan Albu, mare clucer, 
primeau satul Bărcuţa, “tot, cu tot hotarul și cu tot 
venitul, pentru că acest sat, mai sus-zis, a fost de 
moștenire al lui Stanciul a lui Benga”Î? 

Conjunctura în care boierii din Golești ajungeau în 
posesia acestui sat reiese chiar din cuprinsul 
documentului. Astfel, aflăm că după moartea lui 
Pătrașcu cel Bun, tatăl lui Alexandru al II-lea Mircea, 
Radu clucer a fost prins de vornicul Socol, care se afla 
în fruntea Divanului Domnesc. Profitând de această 
împrejurare, Stanciul al lui Benga “a apucat pe niște 
slugi ale lui Radul clucer, anume Dragomir din 
Clăbuceri și lon din Racovita (care erau pârcălabi la 
Bistreț), de a luat de la ei 13000 aspri și 3 cai buni și 4 
sănii cu pește și două care cu slănină de porc și a voit 
să le și spânzure pe slugi. Apoi, jupaniţa lui Stanciul al 
lui Benga a dat dinaintea domniei mele (Alexandru al 
II-lea Mircea), acel sat, mai sus -zișilor dregători ai 
domniei mele...pentru acei aspri și averi, de i-a 
plătit”12. Prin urmare, satul Bărcuţa, intra în posesia 
boierilor din Golești drept despăgubire pentru fapta 
săvârşită de Stanciul a lui Benga, în dauna boierilor din 
Golești. 

La 29 mai 157313, un alt act emis tot de Alexandru 
al II-lea Mircea, confirma un schimb de proprietăţi între 
fraţii lvașco, mare logofăt, și Albu, clucer, pe de-o parte 
și jupan Dobromir, fost mare ban, de cealaltă parte. 
Schimbul s-a făcut de bună voie în faţa domnitorului și 
a tuturor dregătorilor din Divan și a constat în 
schimbarea unei jumătăţi din satul Bărcuţa cu a treia 
parte din satul Vladimirești pentru că satul Bărcuţa era 
mai aproape de casa lui Dobromir, fost mare ban, iar 
satul Vladimireşti era mai aproape de casele boierilor 
din Golești. Satul Vladimireşti aparținuse jupaniţei 
Neacșa, soţia lui Radul logofăt din Dobroesti, iar 
aceasta îl vânduse lui Dobromir fost ban. 


Căpăţâneni (sat domnesc lângă Poenari, judeţul 
Argeș) 

Prima menţiune documentară a acestui sat, ca 
proprietate a familiei boierilor din Golești, datează din 
23 octombrie 1546, când domnitorul Radu Paisie i l-a 
dăruit lui Radu din Golești “pentru credincioasă și 
dreaptă slujbă, când a fost cea dintâi luptă cu Stroe 
Pribeagul”14. 

La 4 mai 155615, domnitorul Pătrașcu cel Bun 
întărea stăpânirea asupra satelor Căpăţâneni, Cheiani 
și Poenari, lui “Radu din Golești alături de jupan Radu 
mare paharnic, jupan lvan mare medelnicer, jupan 
Vladul banul, jupan Badea postelnicul și popa Țiţirligi, 

















toţi, cu tot hotarul pentru că le sunt vechi și drepte 
ocine și dedine”. 

Prin actul emis între 1 septembrie 1565 - 31 august 
156616, Petru cel Tânăr, fiul cel mare al lui Mircea 
Ciobanul și al Doamnei Chiajna, dăruia Mănăstirii lezer 
“Căpăţânenii cu tot hotarul și cu toţi rumânii și cu tot 
venitul de peste tot”, de întărire şi călugărilor de hrană 
și pentru pomenirea veșnică a părinţilor lui. 

Peste câţiva ani, dania anterior menţionată a fost 
contestată în cadrul procesului dintre lvașco mare 
vornic și călugării mănăstirii lezer. Ivașco, mare vornic, 
a susținut că satele Căpăţâneni, Cheiani, Poenari și 
Vierășul, cu toate hotarele au fost vechi și drepte 
ocine, de moștenire, dobândite de părintele său, Radu 
mare clucer, în timpul lui Radu Paisie, drept răsplată 
“pentru credincioasă și dreaptă slujbă și cu sângele 
vărsat, în lupta de la Fântâna Țiganului..., iar pe urmă 
lui Radul clucerul i s-a întâmplat pribegie, în zilele lui 
Mircea voievod, în Țara Ungurească. lar când a fost în 
zilele lui Petru voievod aceste sate mai sus-zise le-a 
stăpânit Manta Grecul, care a făcut slujbă la Petru 
Voievod de a dat aceste sate la mănăstirea numită de 
la lezer "'!. După ce domnitorul Alexandru al II-lea 
Mircea a căutat și a judecat după “dreptate și după 
lege”, împreună cu părintele egumen, vlădica Serafim, 
cu episcopul Mihail şi cu 12 boieri, cinstiţi dregători ai 
domniei, s-a emis actul din data de 30 decembrie 
1576. Prin acest act, i se recunoaște lui jupan lvașco 
stăpânirea satelor: Căpăţâneni, Cheiani, Poienari, 
Vierășul și cu balta Bistreţului jumătate și Grindurile 
toate, și cu toate hotarele pe care le dăruia mănăstirii 
Vierăș, “pentru sufletele răposaţilor părinţi, pentru 
sufletul fratelui său, Albu marele clucer și pentru 
sufletul lui, ca să le fie veșnică pomenire” !9. 


Cheiani (sat lângă Căpăţâneni, judeţul Argeș) 

Satul a fost dăruit lui Radu din Golești, alături de 
satele Căpăţâneni și Poenari de domnitorul Radu 
Paisie, la data de 23 octombrie 1546, ca “să-i fie ocină 
de ohabă și fiilor lui și nepoților lui și strănepoților lui și 
de nimeni de neclintit"19. 

Actul din data de 4 mai 155620, emis de domnitorul 
Pătrașcu cel Bun, întărea această proprietate lui Radu 
din Golești, alături de jupan Radu mare paharnic, 
jupan Ivan mare medelnicer, jupan Vladul banul, jupan 
Badea postelnicul și popa Țiţirligi, în urma judecății cu 
satul Hăreșani. 

Prin actul emis la data de 30 decembrie 157621 de 
domnitorul Alexandru al II-lea Mircea, i se întărea lui 
Ivașco mare vornic stăpânirea asupra satului Cheiani, 
acest sat fiind dăruit alături de alte proprietăţi 
mănăstirii Vieroș. 

Dușești (satul nu a putut fi identificat geografic) 


Primul document în care este menţionat acest sat în 
proprietatea boierilor din Golești îl constituie actul emis 

de Radu de la Afumaţi, la 2 septembrie 1528, prin care 
îi întărea lui lvașco posesiunea asupra întregului sat. 
Această proprietate fusese cumpărată anterior de 
Baldovin pârcălab de la Vlaicul și de la Semen, fiii 
Bănciuleasei, pentru 3700 aspri și pentru 4 cai buni22 . 


Floreni (sat lângă Broșteni, judeţul Argeș) 

Dintr-un document de la domnitorul Neagoe 
Basarab, datat 26 noiembrie 1520, aflăm că ocina de 
la Floreni fusese cumpărată de Baldovin pârcălab de la 
Oncea din Argheş (Oancea, pârcălab din Batiu, jud. 
Argeș) cu 500 de aspri și avea următoarele 
delimitări teritoriale: "din coada Adâncatei, unde cade 
în Teleorman, de acolo în sus, pe Teleorman, până la 
hotarul călugărilor, iar de acolo pe hotarul lui Igru, 
fântâna și pe la Cireș până la hotarul Alboteanilor și de 
acolo, pe hotarul Alboteanilor în jos, până la hotarul 
Bălții Negre”24. 


Golești (după vechea împărțire administrativ- 
teritorială, făcea parte din județul Muscel și Pădureţ) 

Importanţa acestei proprietăţi este indiscutabilă și 
de mare notorietate pentru cunoscuta familie de boieri 
din Golești, deoarece pe teritoriul său se găsea 
reședința familiei, iar toponimia locului a fost 
împrumutată ulterior numelui de familie. 

Apare menţionat prima dată ca fiind în proprietatea 
jupaniţei Maria, văduva lui Baldovin pârcălab. Aceasta 
avea să lase moștenire fiului ei, Ivașco, tot satul “cu 
toate hotarele și viile câte sunt în dealul Goleștilor”25, 
prin diata sa, din 24 iulie 1525, confirmată de Radu de 
la Afumaţi. 

Un an mai târziu, la 29 august 1526, jupaniţa Maria, 
care se călugărise și apare în acest document sub 
numele monahal de Magdalina, reconfirma fiului ei 
lvașco moștenirea privind “Goleștii toţi și cu toate 
hotarele și cu toate viile și cu pimniţa”26, precum și cu 
stăpânirea deplină a 23 de sălașe de ţigani. 

La 2 septembrie 152827, Radu de la Afumaţi întărea 
lui Ivașco paharnic, precum și fiilor şi fiicelor lui, “ca să 
le fie în Golești trei părţi”, iar cea de-a "patra parte” din 
ocina cea bătrână să fie a unchiului său Cândea cu fiii 
săi”. Tot din acest document reiese faptul că unchiul lui 
Ivașco, Cândea, se înfăţișase înaintea bunicului și 
tatălui lui Radu de la Afumaţi ca să-l înfrățească pe 
jupan Baldovin pârcălab şi pentru a-i da jumătate din 
toate averile lui. Ulterior, Cândea, a pierdut toate 
averile, acestea fiindu-i luate de domnie, însă Baldovin 
pârcălab, cu slujba dreaptă și credincioasă, a dobândit 
proprietăţile pierdute de  Cândea, printre ele 
numărându-se și satul Golești28. 

Un document emis de Radu Paisie, la 1 iunie 1541, 
întărea Caplei, fiica lui Ivașco, stăpânirea Goleștiului 
ca să-i fie ocină29%, alături de toate averile aflate în 
posesiunea călugăriței Magdalina și a fiicei sale, 
Calea. Cele două hotărâseră în fața domnului, ca 
nepoata lor Caplea, pe care au luat-o de la mama lor 

Neacșa, văduva lui lvașco, să le fie moștenitoare 
cunoscută și recunoscută de toţi”“. 

Un alt document, emis tot de Radu Paisie la 29 
aprilie (1541-1544), restabilea proprietatea asupra 
morilor din Golești lui Radu vistier și lui Borcea, marele 
șetrar, soțul Calei3], aceste mori fiind cotropite pe 
nedrept de Vlaicu logofăt. 

O altă întărire și reconfirmare a posesiunii 
proprietăţii din Golești a constituit-o actul emis la 6 iulie 
1555 de domnitorul Pătrașcu cel Bun, prin care dădea 
poruncă ca “jupaniţei Maria și jupaniţei Caplea și 
Eupraxiei (Calea, în viaţa laică) și cu fiii lor, câți 
Dumnezeu le va lăsa, să le fie părţile lor din Golești și 
din Mărăcineni și din Virăș pentru că le sunt vechi și 
drepte ocine și dedine”Y2. Întărirea posesiunii avea loc 
ca urmare a unei judecăţi avute de jupaniţele Maria și 
Caplea cu Mihnea, pârcălabul din Piscani. Acesta 
pretindea că Maria i-ar fi dat viile din Golești, în afară 
de vinarici, precum și că a schimbat unele sate cu 
mănăstirea din Mușeteșii, revenindu-i lui din acest 
schimb părţi din Golești, Mărăcineni și Vieroș. După 
cercetările făcute de domnitorul Pătrașcu cel Bun și 
dregătorii săi s-a ajuns la concluzia că actele făcute de 
Mihnea pârcălab încă din timpul lui Mircea Ciobanul 
sunt “mincinoase” și că mănăstirea din Mușetești nu a 
avut niciun drept asupra acelor sate şi niciun amestec 
în faptele lui Mihnea pârcălab. În plus, jupanița Maria a 
mărturisit în timpul judecății că nu i-a dat nimic lui 
Mihnea pârcălab din domeniul Golești, nici vreun alt 
sat moștenit de la părinţii săi. Prin urmare, actele 
falsificate au fost rupte, Mihnea pârcălab rămânând de 
lege dinaintea domnitorului, iar proprietăţile în cauză 
au fost reconfirmate proprietarilor de drept, respectiv 
jupaniţei Maria și jupaniţei Caplea33. 

Un alt act prin care domnitorul Pătrașcu cel Bun 
confirma stăpânirea asupra “Goleştilor toţi” îl 
reprezintă documentul emis la data de 8 aprilie 
155734. Prin acesta i se întărea lui Radu mare clucer, 
soţiei sale (jupaniţa Caplea), fiilor lor (Ivașco și Albu) și 
mătușii lor, Calea, călugărită sub numele de Eupraxia 
(sau Praxia), proprietatea deplină a satului Golești, 
“pentru că le sunt vechi și drepte ocine, dedine și 
cumpărături, încă din vremea lui Radu voievod 
Călugărul. Căci atunci a cumpărat Baldovin toate 
părţile lui Cândea...,iar după moartea lui Cândea, 
mănăstirea de la Mușetești și Radu logofăt au spus că 
au cumpărat și ei partea lui Cândea” 5, După ce 
domnitorul Pătrașcu cel Bun a judecat după “dreptate 
și după lege”, împreună cu 24 de boieri, moștenitorii lui 
Baldovin, Radu clucerul și monahia Praxia au înapoiat 
mănăstirii Mușetești și logofătului Radu 22000 aspri 
turceşti (sumă pe care o luase Cândea, vânzând pe 
nedrept ceea ce nu-i aparținuse) și astfel aceștia au 
rămas definitiv în posesia fostelor părţi ale lui 
Cândea”0. 

Actul emis la data de 30 septembrie 1571 de 
domnitorul Alexandru al Il-lea Mircea relatează o 

înțelegere care avusese loc în urmă cu 7 ani între 
jupan lvașco, mare armaș, jupan Albu, mare portar și 
mătușa lor Calea, călugărită Eupraxia sau Praxia, pe 
de-o parte și nepotul lui Borcea șetrarul, pe de altă 
parteS/. După moartea soțului ei, Borcea șetrarul, 
jupaniţei Calea i-au revenit averile și ocinile cu 
sălașele de ţigani ale soțului ei, așa cum le fusese 
întelegerea că “dacă i se întâmplă unuia să moară mai 
înainte, să-i rămână celuilalt toate averile și 
agoniseala”38. Rămânând văduvă, jupanița Calea s-a 
călugărit, luând numele de Eupraxia sau Praxia. 
Neputând să-și gestioneze singură proprietăţile, “i-a 
rugat pe nepoții săi, jupan Ivașco mare armaș și jupan 
Albu mare portar, să-și așeze slugile peste satele și 
țiganii ei, ca să-i adune tot venitul și să-l trimită la 
sfânta mănăstire de la Vierăș”39. După un an, nepotul 
lui Borcea s-a înţeles cu ce doi fraţi, Ivașco și Albu să- 
| ajute să scoată părţile unchiului său, de la călugăriţa 
Praxia, urmând ca celor doi, el să le dea satul 
Cârceani de bună voie pentru această favoare. Cu 
greu, călugărița Praxia, a acceptat să-i dea nepotului 
lui Borcea 7 delniţe din satul Golești, 7 delniţe de vie și 
3000 de aspri anual, pentru cheltuială, iar nepotul lui 
Borcea a dat satul Cârceani, de bună voie, dinaintea 
domniei. După 7 ani de la această înțelegere, jupan 
Ivașco mare logofăt și jupan Albu mare clucer “au avut 
pâră cu nepotul lui Borcea”, acesta spunând că nu s- 
au înţeles așa. După ce domnitorul Alexandru al II-lea 
Mircea a judecat, după dreptate și după lege, cu toţi 
cinstiții dregători, a hotărât ca jupan lvașco mare 
logofăt și jupan Albu mare clucer să ţină satul 
Cârceani, drept ocină şi ohabă a lor, drept urmare a 
înțelegerii anterioare, iar nepotul lui Borcea a rămas de 
lege dinaintea domniei. 

Prin hotărârea domnească din 14 mai 157340, 
Caplea, mare postelniceasă, rămânea în posesia unei 
jumătăţi din domeniul Golești, cu tot cu mori, vii și 
rumâni, alături de alte părţi de sate și cu sălașele 
aferente de ţigani, atâta timp cât va trăi. După moartea 
ei toate aceste averi aveau să-i revină fiului ei, Albu 
mare clucer și moștenitorului său, Radu, întrucât 
acesta îi plătise o datorie de 12000 de aspri. 

După moartea lui Albu mare clucer (24 aprilie 1574), 
monahia Sara și jupaniţa Caplea dăruiau, la data de 15 
ianuarie 157541, de bună voie sfintei mănăstiri de la 
Vierăș, cu hramul Intrarea în biserică a Preasfintei 
Născătoare de Dumnezeu, “un vad la moara de sus și 
o vie, la Golești, cu un vecin anume Urs”"42. Această 
vie fusese zestrea monahiei Sara, iar prin acest 
document o dădea pentru pomana “sufletului nepotului 
ei, Albu mare clucer, sper a-i fi sfintei mănăstiri de 
întărire și călugărilor de hrană şi de folosinţă”. 

La 15 martie 1576, Alexandru al Il-lea Mircea 
întărea monahiei Sara și nepoatei ei Caplea ocinile din 
Golești și Bălteni precum și sălașele de ţigani aferente 
acestor proprietăţi. Acest act era emis ca urmare a 

plângerii făcute de monahia Sara înaintea domniei, 
împotriva lui Ivașco mare vornic. Aceasta se plânsese 
domniei că din cauza lui jupan Ivașco “nu se poate 
liniști și hrăni de pe aceste averi ale ei...și astfel s-a 
lepădat de Ivașco vornicul ca el să nu aibă nicicum în 
veci nici un amestec pe ocinele sale și sate și țigani, 
căci sunt de la tatăl său, Baldovin pârcălabul...şi voia 
să stăpânească ea singură mai sus-zisele averi și apoi 
satele cu vecinii și ţiganii să fie ale jupaniţei Caplea, 
nepoata sa, și ale Neacșei, fiica nepoatei sale, Caplea, 
pentru că așa a întocmit monahia Sara cu limba sa, 
încă din zilele răposatului Radul voievod și din zilele 
răposatului Pătrașco voievod, de asemenea și 
dinaintea domniei mele și dinaintea tuturor cinstiţilor 
dregători ai domniei mele"43. 

Acest document mai consemnează și dania făcută 
mănăstirii Vieroș de monahia Sara, anume o vie din 
satul Golești care să fie pomană pentru sufletul său și 
al părinţilor săi. 

Documentul emis la data de 15 ianuarie 157744 
întărea mănăstirii Vieroș dania făcută anterior de 
monahia Sara și nepoata sa, Caplea. Prin acest 
document, mănăstirii Vieroș i se recunoștea 
stăpânirea unui vad de moară și a unei vii la Golești cu 
un vecin anume Urs. Se sublinia faptul că această vie 
a fost din zestrea monahiei Sara și că de bună voie, 
împreună cu jupanița Caplea, a dat-o mănăstirii 
Vieroș, “pentru sufletul lui Albu, marele clucer, ca să-i 
fie mănăstirii de întărire și călugărilor de hrană și de 
folosință”"45. 

La 30 ianuarie 157746, Alexandru al Il-lea Mircea, 
întărea lui lvașco mare vornic, jupaniţei sale, Elina, și 
nepotului său, Albu mare postelnic, urmașul lui Albu 
mare clucer, “toate averile și satele și ţiganii”, fiind 
menţionat primul “Goleștii cu tot hotarul”. 

Aproximativ în aceeași perioadă, este atestată și 
prezența altor proprietari la Golești, posibil urmașii 
proprietarilor menţionaţi în actul domnesc de la 
Vladislav al II-lea, din 5 august 145247, Badea, Vlaicu 
și Radu. Documentele interne, precum cel din 12 iulie 
157848, menţionează că un anume “Văsiiu logofăt a 
cumpărat de la Calea, fiica lui Stanciul din Golești, un 
țigan anume luga cu toate ciocanele pentru 1100 
aspri”. Mai târziu, la 16 mai 1600, Nicolae Pătraşcu îi 
întărea lui Oancea, vornic din Mihăeşti, “ocină la 
Golești cu cinci vecini cu delniţe din câmp și din apă și 
din pădure și de pretutindeni”49. 

Cu toate acestea, cei mai mari proprietari de la 
Golești au rămas, până în primele decenii ale secolului 
al XVII-lea, urmașii lui Ivașco, mare vornic90. La 23 
ianuarie 1609, Radu Șerban, domnul Țării Românești 
(1602-1611), întărea lui Tudoran sluger, fiul lui Ivașco 
fost mare vornic, stăpânirea peste satul Golești din 
județul Muscel și Pădureţ, "cu vecini, cu mori și cu toi 
venitu'S1. După moartea lui Ivașco, fost mare vornic, 
soția sa Elina, a luat de la Mihnea voievod, fiul lui 

Alexandru al Il-lea Mircea, 1000 de ughi ca să-i 
schimbe în Țara Ungurească în galbeni de aur. Însă 
jupanița Elina vorniceasa nu a schimbat banii, ci i-a 
cheltuit. Drept urmare, Mihnea voievod “i-a luat ce a 
găsit averi, scule și haine ale jupaniţei, pentru acei 
bani, precum și satul Golești, cu nedreptate, deoarece 
era al lui Ivașco vornic și nu al jupaniţei, de zestre, iar 
satul l-a dat mănăstirii Sf. Troiță din București”? A 
avut loc o judecată în Marele Divan, între Tudoran 
sluger, fiul lui Ivașco vornic, și mănăstirea Sf. Troiță. În 
timpul procesului, călugării acestei mănăstiri au 
susținut că Mihnea voievod ar fi dat banii lui Ivașco 
vornic și nu Elinei și că n-a luat Mihnea voievod nimic 
din averile, sculele și hainele jupaniţei, ci numai satul 
Golești, pentru acei bani. Judecându-i domnul (Radu 
Serban), după dreptate și lege le-a dat 6 boieri să 
cerceteze și adeverind că banii nu i-a dat Mihnea 
voievod lui Ivașco vornic, ci jupaniţei, că a luat din 
averea, sculele și hainele acesteia pentru acei bani și 
că satul Golești l-a luat cu sila, dă rămași de lege și de 
judecată pe călugări93, întărindu-l pe Tudoran sluger 
în Golești, pe vechile hotare, moștenite de la tatăl său, 
Ivașco vornic. 


Grinduri (în prezent satul Bistreţul din județul Dolj) 

Acest sat este consemnat, ca fiind în proprietatea 
boierilor din Goleşti, pentru prima oară, la data de 30 
decembrie 157654, când lui Ivașco mare vornic i se 
întăreau mai multe proprietăţi, după procesul cu 
călugării mănăstirii lezer. Tot acel document consemna 
faptul că “jupan Ivașco mare vornic a dat și a miluit pe 
sfânta și dumnezeiască mănăstire Vierăș”S55, cu mai 
multe sate și “cu Grindurile toate și cu toate hotarele, 
ca să fie mănăstirii ohabă pentru sufletele părinţilor 
cinstitului dregător, răposatul Radu mare clucer și 
pentru sufletul fratelui său, Albu marele clucer și pentru 
sufletul lui, ca să le fie veșnică pomenire”56. 

Un alt document, emis, la scurt timp după cel sus- 
menţionat, de Mihnea Turcitul la data de 19 iulie (1578- 
1581, 1585-1586, 1590)%7 întărea mănăstirii Vieroş și 
lui jupan lvașco, fost mare vornic, “să ţină și să 
stăpânească Grindurile toate”. 


Mărăcineni (sat din vechiul judeţ Argeș și Pădureţ, 
în prezent aparținând judeţului Argeș) 

Această proprietate a fost întărită și menţionată 
documentar în posesia boierilor din Golești prima dată 
la 24 iulie 1525, în diata Mariei, văduva lui Baldovin 
pârcălab. Potrivit acestui act, această proprietate era 
lăsată moștenire fiului său, Ivașco, cu tot cu mori98. 
Peste un an, la 29 august 1526, Maria, călugărită între 
timp cu numele de Magdalina, i-a întărit lui lvașco 
posesiunea asupra Mărăcineniului “cu tot hotarul și cu 
morile”S9. 

Ulterior, la 2 septembrie 152860, documentul emis 
de Radu de la Afumaţi îi întărea lui Ivașco, posesiunea 

asupra a trei părţi din satul Mărăcineni, a patra parte 
revenindu-i lui Cânda, fratele lui Baldovin pârcălab. 

Un document emis de domnitorul Radu Paisie la 1 
iunie 1541 confirma Caplei, fiica lui Ivașco, moștenirea 
asupra întregului sat, cu tot hotarulGT. Caplea fusese 
numită moștenitoarea întregii averi a călugăriţei 
Magdalina și fiicei sale, Calea. 

Un document datat 29 aprilie (1541-1544) menţiona 
faptul că Mărăcinenii “cu morile și cu alte averi, cu 
satele și cu ţiganii” erau reconfirmate boierilor din 
Golești, anume lui jupan Radu vistier și lui jupan 
Borcea, mare șetrar, de către domnitorul Radu Paisie 
pentru că fuseseră ocupate pe nedrept de Vlaicu 
logofăt62. 

În urma procesului jupanițelor Maria, Caplea și 
Eupraxiei cu Mihnea pârcălab din Piscani, domnitorul 
Pătrașcu cel Bun emitea un act de întărire la data de 6 
iulie 1555. Prin acel act nu numai ca se întăreau 
posesiunile jupanițelor Maria și Caplea asupra 
Mărăcinenilor, Goleștiului și Vieroșului, ci se şi 
adeverea “că le sunt vechi și drepte ocine și dedine"65. 

În anul 1557, la 8 aprilie, un alt act consfințea 
stăpânirea deplină a Mărăcinenilor jupanului Radu 
mare clucer, jupaniţei ML 4 Caplea), fiilor lui (Ivașco și 
Albu) și monahiei Praxia64. 

Actul emis de domnitorul Pătrașcu cel Bun la data 
de 20 noiembrie 155765 nu numai că întărea 
posesiunea asupra Mărăcinenilor jupanului Radu, 
mare clucer și jupaniţei Caplea și cu fiii lor, ci și 
restabilea vechile hotare. Este bine știut faptul că de-a 
lungul vremii, rapturile de moșii aveau loc cu prilejul 
diverselor hotărnicii. Acest lucru se întâmplase și în 
cazul moșiilor de la Mărăcineni și Vieroș ale jupaniţei 
Caplea pe când aceasta era fată tânără. Astfel, 
“Șărban, vornicul din Izvorani, cu ceata lui au hotărnicit 
ocina Izvorani dinspre  Marăcineni și dinspre 
Vierăș...pe unde au știut ei"66. A avut loc o judecată 
“dreaptă și după lege”, cu toţi cinstiţii dregători, cu 24 
de boieri și cu hotarnicul lon clucerul, din Stolnici, în 
urma căreia s-a stabilit revenirea la vechile hotare, 
“precum a fost și mai înainte, pe Valea Mare”. 

Un alt caz de încălcare a hotarului proprietăţii de la 
Mărăcineni s-a petrecut atunci când posesorul 
domeniului de la Ciumești a trecut cu arătura peste 
Râul Doamnei. În urma acestui incident, Ivașco mare 
logofăt şi fratele său, Albu mare clucer, s-au adresat 
domnitorului Alexandru al II-lea Mircea. Acesta a 
cercetat și “a judecat după dreptate și după lege și a 
dat satului Ciumești 12 boieri ca să le aleagă ocina...Și 
au umblat și au cercetat și au adeverit acei 12 boieri că 
nu a avut_ satul Ciumești nici o ocină peste Râul 
Doamnei”67. Drept urmare, hotarul dintre cele două 
proprietăţi a fost restabilit, iar domnitorul Alexandru al 
ll-lea Mircea a prădat satul Ciumeşti ca pedeapsă 
pentru dauna produsă celor doi fraţi din Golești. În 
acest context a fost emis și actul din data de 10 

noiembrie 1570, prin care li se confirma încă o data 
stăpânirea deplină a jupanului Ivașco mare logofăt şi a 
jupanului Albu mare clucer, asupra satului Mărăcineni. 

Un alt act de întărire a fost emis de domnitorul 
Alexandru al Il-lea Mircea, la data de 14 mai 157368, 
jupaniței Caplea mare postelniceasă. Prin acest act, i 
s-a confirmat încă o dată posesiunea asupra întregii ei 
părţi din Mărăcineni, pe timpul vieții, iar după moartea 
ei această proprietate avea să-i revină fiului ei, Albu 
mare clucer și urmașului acestuia, Radu, “pentru că a 
plătit jupan Albu vel clucer pe muma lui, jupâneasa 
Caplea, de datorie cu 12000 aspri”69. 

La 30 ianuarie 157770, Alexandru al Il-lea Mircea 
întărea lui lvașco mare vornic, soției sale, Elina și 
nepotului său, Albu postelnicul, fiul lui Albu mare clucer, 
“Mărăcinenii cu tot hotarul”, precum și “toate averile și 
satele și țiganii”. 

Printr-un document datat între 1 septembrie 1578-31 
august 15797 „, domnitorul Mihnea al Il-lea Turcitul 
întărea mănăstirii Vieroș sate, ocine și mori, printre 
acestea numărându-se și Mărăcinenii pe vechiul hotar. 
Aceste sate erau vechi și drepte ocine de moștenire 
ale lui jupan Ivașco mare vornic și le dăruise mănăstirii 
Vieroș pentru veșnica pomenire a lui și a familiei sale. 


Poienari (sat din comuna Corbeni, judeţul Argeș) 

Acest sat apare consemnat pentru prima data în 
posesia familiei boierilor din Golești în actul din data de 
23 octombrie 1546, când domnitorul Radu Paisie 
dădea poruncă din cetatea de scaun de la Târgoviște * 
lui jupan Radu vistier și fiilor lui câţi Dumnezeu îi va 
lăsa, ca să-i fie satele Poienarii, Cheianii și 
Căpăţânenii, cu tot hotarul”72. 

În urma procesului cu satul Hăreșani, actul emis de 
domnitorul Pătrașcu cel Bun, la data de 4 mai 1556, 
întărea această proprietate lui Radu din Golești/3. 

Între 1 septembrie 1565 - 31 august 1566, 
domnitorul Petru cel Tânăr, fiul lui Mircea Ciobanul, 
dăruia satul Poenari, “tot, cu tot hotarul”, mănăstirii 
lezer, ctitoria tatălui său74. Această danie avea să fie 
contestată 10 ani mai târziu, în cadrul procesului dintre 
jupan Ivașco, mare vornic și călugării mănăstirii lezer. 
După ce a cercetat, după lege și dreptate, domnitorul 
Alexandru al Il-lea Mircea a întărit satul Poienari, 
alături de alte proprietăţi lui lvașco mare vornic, prin 
actul din data de 30 decembrie 157675, întrucât acest 
sat fusese sat domnesc de moștenire, al lui Radu 
marele clucer. În timpul pribegiei sale din timpul lui 
Mircea Ciobanul, mai multe proprietăţi ale lui Radu, 
mare clucer, au fost luate și stăpânite de Manta Grecul 
și ulterior dăruite mănăstirii lezer. Prin actul emis la 
data de 30 decembrie 1576, satul Poienari era dăruit 
mănăstirii Vieroș, de lvașco mare vornic, pentru 
veșnica pomenire a părinţilor săi, a fratelui său, Albu 
mare clucer și pentru sufletul său. 

Urâţi (în prezent satul Negoi din judeţul Dolj) 

Domnitorul Alexandru al Il-lea Mircea confirma, la 
data de 25 august 1568, stăpânirea satului Urâţi de 
către boierii domniei sale, jupan Ivașco mare stolnic și 
jupan Albu, mare clucer cu fiii lor “ca să le fie satul 
Urâţi, pe care l-a făcut Dumitru banul, fiul lui Stan ban, 
tot cu tot hotarul și din balta care se cheamă Bistreţul, 
oricât va fi în hotarul acelui sat, mai sus-scris"76. 

Un alt document, emis ulterior tot de Alexandru al II- 
lea Mircea, la data de 7 aprilie 157277, întărea încă o 
dată această proprietate fraţilor Ivașco mare logofăt și 
Albu mare clucer, “ca să le fie seliștea ce se cheamă 
Bistriţa, însă din Balta Bistreţului a treia parte și Poiana 
Urâţilor, jumătate până la hotar, în apa Strâmbei, 
pentru că le sunt vechi și drepte ocine și dedine, însă 
cumpărături”. În continuarea documentului se 
menţionează faptul că această proprietate i-a fost 
dăruită lui Radu clucer, tatăl mai sus zișilor dregători, 
de domnitorul Radu Paisie, “pentru dreaptă și 
credincioasă slujbă... Și când l-a miluit, atunci nu era 
sat, pe cea mai sus-zisă ocină, ci a cumpărat Radu 
clucer, vecini de a făcut satul ce se numește Urâţii”78. 
Trebuie subliniat faptul că, acest document face 
referire la un alt document, din data de 17 noiembrie 
153879, a cărei autenticitate este îndoielnică, un 
argument fiind faptul că este emis anterior bătăliei de 
la Fântâna Țiganului, din 15 octombrie 1544, iar în 
cuprinsul lui se face referire la aceasta bătălie. 

Peste câteva luni, la 9 octombrie 157280, domnitorul 
Alexandru al II-lea Mircea mai emitea un document tot 
pentru întărirea “satului Urâţii, tot cu tot hotarul și 
jumătate din balta ce se zice Bistreţul”, ca proprietate a 
“cinstiţilor dregători ai domniei sale, jupan Ivaşco mare 
logofăt și jupan Albul mare clucer și cu fiii lor câţi le va 
da Dumnezev”. 

Printr-un document datat la 3 septembrie (1574 - 
1575)81, ulterior morții lui Albu mare clucer (24 aprilie 
1574), domnitorul Alexandru al II-lea Mircea dădea 
poruncă mănăstirii Vierăș, să ţină și să stăpânească 
satul Urâţi, pe care l-au lăsat de pomană lvașco mare 
vornic şi Albu mare clucer. Aceștia moșteniseră satul 
de la tatăl lor, Radu clucer din Golești, care l-a rândul 
său îl primise de la Radu Paisie. Prin urmare, prin 
acest document, domnitorul se adresa vecinilor din 
satul Urâţi, ţiganilor și poslușnicilor să dea ascultare și 
să lucreze cum le va da învăţătură părintele 
egumen82, în urma trecerii lor, în proprietatea 
mănăstirii Vieroș. 


Vieroș (menţionat în documente și Virăș sau 
Vieroși, făcea parte din vechea unitate administrativ 
teritorială a județului Pădureţ, azi județul Argeș) 

Acest sat a fost întărit prima oară jupaniţei Maria, 
văduva lui Baldovin pârcălab, prin diata din 24 iulie 
1525, când îl lăsa moștenire fiului său, Ivașco83 
Această moștenire a fost întărită și un an mai târziu, la 
29 august 1526, când lui lvaşco i-a revenit “Vierășul cu 

tot”84, iar la 2 septembrie 1528 domnitorul Radu de la 
Afumaţi îi întărea jupanului Ilvașco paharnicul cu fiii și 
fiicele sale Vierășul tot85 

Prin actul datat 29 aprilie (1541-1544), domnitorul 
Radu Paisie a întărit posesiunea acestei proprietăți lui 
Radu vistier și lui Borcea, marele șetrar, ginerele lui 
Baldovin pârcălab, atunci când Vierășul, alături de alte 
proprietăţi ale boierilor din Golești, fuseseră “cotropite” 
și “luate în puterea lui” de Pârșan vornicul și de Vlaicul 
logofăt 

Actul din data de 6 iulie 1555 era emis în urma 
procesului cu Mihnea pârcălab, din Piscani și confirma 
stăpânirea Vieroşului și a altor proprietăţi jupanițelor 
Maria şi Caplea 

Actul emis de domnitorul Pătrașcu cel Bun la data 
de 8 aprilie 1557 întărea stăpânirea Vieroșului 
urmașilor lui Baldovin pârcălab și anume lui Radu mare 
clucer, soției sale, Caplea, fiilor lor, Ivașco și Albu, și 
mătușii lor, Eupraxia (sau Praxia)88 

Un alt act, emis la data de 20 noiembrie 1557 de 
domnitorul Pătrașcu cel Bun, întărea jupanului Radu 
mare clucer și jupaniţei sale, Caplea, Vierășul cu toi 
hotarul89, în urma judecății cu “ceata lui Şărban 
vornicul (din Izvorani) și cu rudele lui și cu Barbul din 
Borăști și copiii lui și Crăciun din Bârsești și copiii lui și 
alţii câţi au ţinut Izvoranii"““, care încălcaseră hotarele 
moșiei. 

La data de 30 decembrie 157691, domnitorul 
Alexandru al II-lea Mircea întărea mănăstirii Vieroș 
stăpânirea asupra satului Vieroș, alături de alte 
proprietăţi dăruite din moștenirea lui lvașco mare 
vornic. lvașco mare vornic recuperase acele proprietăţi 
în urma procesului avut cu călugării mănăstirii lezer și 
tot prin actul de la 30 decembrie 1576 le dăruia 
mănăstirii Vieroș pentru veșnica pomenire a lui și a 
familiei sale. 

Un act emis de domnitorul Mihnea Turcitul între 1 
septembrie 1578 - 31 august 157992 întărea mănăstirii 
Vieroș mai multe sate, ocine și mori, printre care și 
satul Vieroș, ca danie a lui Ivașco mare vornic pentru 
veşnica pomenire a lui și a familiei sale, danie care să-i 
fie mănăstirii de întărire și hrană fraţilor care trăiesc în 
mănăstire. 


Note: 

3lbidem. 

această seliște de la jupanița Marga din Caracal cu 30 
000 de aspri, ea fiind nevoită să-și vândă această 
moştenire, pentru a-și răscumpăra fiii, aflați în robie la 
turci. 

80/pidem, vol. VII, p. 160, doc. 121 (9 octombrie 1572). 

81 /bidem, p. 245, doc.185 (3 septembrie 1574-1575). 

82 Ibidem. 

83/pbidem, vol II, p. 450-452, doc. 240 (24 iulie 1525). 

4 Ibidem, vol. III, p. 55-56, doc 32 (29 august 1526). 

Sbidem, p. 104-105, doc. 61 (2 septembrie 1528). 

Gipidem, vol. IV, p. 139, doc. 109 (29 aprilie 1541- 
1544). 

87 ibidem, p. 52-54, doc. 52 (6 iulie 1555). 

88/pidem, vol V, p. 91-92, doc. 84 (8 aprilie 1557). 

89/pidem, p. 124-125, doc. 110 (20 noiembrie 1557). 

90/pidem. 

91/pidem, vol. VIII, p. 68-69, doc. 42 (30 decembrie 
1576). 

92bidem, p. 238-240, doc. 155 (1 septembrie 1578-31 
august 1579). 

Pitești, 1831. O catagrafie inedită (Il) 


Continuăm prezentarea unui preţios stop-cadru 
piteștean de sfârșit de Ev Mediu, o listă a proprietarilor 
de aici la 1831. „Plasa uliţii frumoase, văpseaua 
albastră” reprezintă arealul de azi al Târgului din Vale 
și al bisericilor Mavrodolu și „Sf. Ilie”, cvartal urban 
populat în special — potrivit onomasticii din catagrafii şi 
din mitricele bisericilor — de sârbi (bulgari), cojocari și 
tabaci. „Mahalaua Târgului de la vale i h(agi) Țenea” 
este prima catagrafiată. Aici locuiește familia ctitorului 
bisericii „Sf. Vineri”, lordache (Ioniţă) Ungurelu, deja 
răposat în acel an, având două perechi de case, mici 
și mari, cu „locu din vale”. În „mahalaua Tabacilor” 
(zona de azi a bisericii „Sf. Ilie”), la nr. 344, un „loc 
sterp” al lui Drăghici Budișteanu, re-ctitorul bisericii „Sf. 
Vineri”], și la nr. 353, „casăle orașului” cărora lista, la 
rubrica dedicată impozitului, nu le rezervă nimic — o 
garanţie că aici, probabil de mult timp, funcţiona 
instituţia locală a judeţului (viitorul "primar”) și a 
pârgarilor (viitorii "consilieri locali”). Următorul loc 
catagrafiat este un altul al logofătului Nicolae 
Coculescu (stătea de fapt în culoarea roşie), viitor 
primar al Piteștiului, pașoptist și epitrop la biserica 
domnească. 

În punctul „Răspântiea Târgului” (foarte probabil, 
arealul actual al Casei Sindicatelor) este trecut un alt 
loc al polcovnicului Nicolae Tâmpeanu și câteva ale 
neamului Bărbescu, un Dimitrie figurând în pomelnicul 
metocului episcopal ca judeţ de Pitești“. Puțin mai jos, 
după un loc al bisericii domnești, lângă locul lui 
Socolescu, întâlnim „bărberia”, unicul local din oraș — 
așa cum indică forma articulată. Imediat, metocul de 
aici al episcopiei Argeș — aflat, în accepțiunea Eugeniei 
Greceanu chiar pe locul actualei Case a Sindicateloră, 
— nu un metoc oarecare (han sau prăvălie), ci unul 
mare, cu un paraclis în incintă, hramul "Buna Vestire” 
fiind identic cu cel vechi, al bisericii vecine, "Greci”, o 
situaţie cel puţin intrigantă aici. 

Mahalaua „Precesti din Vale”, adică cea a noii 
biserici a căminarului Mavrodolu ("Precista Nouă” sau 
"Adormirea Maicii Domnului”), oponentă onomastic 
celei mai vechi biserici cunoscute din oraș, "Precista 
din Coastă”, găzduiește la numărul 429 casa preotesei 
Maria, foarte probabil văduva protopopului Zanfir de la 
"Sf. Gheorghe”, catagrafiată în 1838 cu etatea 45 ani, 
în culoarea Roșie, împreună cu trei gemeni de 12 ani 
(un băiat și două fete), și cu încă un copil de un an”. 
Vecin la câteva numere, Dimitrache Bărbescu, unul 
dintre ultimii judeţi (primari) piteșteni menţionaţi cu 
această funcţie — este vorba despre pomelnicul 
metocului episcopiei, mai sus menţionat, din 1820, în 
care se află „Pomelnicu judeţului Dimitrache 

Bărbescu”, o listă în care întâlnim și câţiva clerici locali, 
printre ei și monahul Bogoslov, alias popa Badea, 
fostul re-ctitor al bisericii "Sf. loan” de aici, cleric 
călugărit la bătrâneţe”. La câteva numere mai departe, 
„hănișoru hagii Boii, unde este Petco Ursu”, hagi Boia, 
personaj întâlnit în mitricele bisericilor piteștene și în 
arhiva bisericii domnești, el având două prăvălii lângă 
această instituţie. 

Se pare că am ieșit din oraș; urmează „cătunu 
Nicolceștii, tot plasa Uliţii frumoase” (ulița mare, 
boierească). Acest toponim indică arealul actual al 
Gării mari, de Sud — a cărei clădire principală, 
monument istoric, a fost samavolnic demolată 
deunăzi, în disprețul unui trecut local deloc de neglijat 
în istoria acestui vechi oraș, nod important de 
comunicații. Potrivit mitricelor bisericii Mavrodolu, 
aceștia nu aveau biserică și se serveau de cea nouă, 
catedrală de la un moment dat, mult timp. Întâlnim 
pescari și luntrași, oameni care își duc existenţa pe 
seama râului care traversează arealul. Urmează 
„cătunu Lânăriei i Prundu”, cu punctul "Lânăriei” 
comunitate fără biserică — la una dintre vechile biserici 
de la Prundu, de lemn, fusese paroh pentru puţin timp 
protopopul Radu Tempea V din $cheii Brașovului, 
primul autor al unui manual științific de gramatică 
românească, cărturar dintr-o veche familie de clerici 
luminaţi, patrioţi, susținători ai cauzei românismului de 
peste munți! . În punctul ”Lânăriei” există două puncte 
de interes: crâșma, casa lânăriei și „căminu schitului 
de mijloc ot Valea Mare”, acum biserică parohială. Aici 
stau preoții Ștefan și Ilie, dar și preoteasa Neacșa, 
văduvă. Dacă pentru prima perioadă a secolului al 
XIX-lea nu avem niciun preot lie la Pitești (foarte 
probabil slujea de curând la Prundu, deoarece 
catagrafia din 1824 nu-l amintea acolo), în cazul 
preotului Ștefan, avem unul (singurul al perioadei!), 
Ștefan Geambașu de la biserica „Buna Vestire'-Greci. 
Potrivit catagrafiei din 1824, atunci avea 40 de ani și 
era oprit de la slujbe. Conform cercetărilor, este tatăl 
preotului David, deputat de mahala în Piteşti, al 
bărbierului Gheorghe și al Dumitrei. Tot aici stă 
diaconul Stoica, foarte probabil slujitor la Prundu, 
deoarece nu există în această perioadă niciun cleric cu 
acest nume. 

Urmează mahalaua „Târgului din Sus, plasa 
Grecilor, vopseaua Galbenă”. Considerăm că este 
vorba despre arealul dintre fosta biserică „Sf. Nicolae” 
și sediul de acum al I.P.J. Argeș. O întreagă listă a 
protipendadei piteștene își etalează aici proprietăţile: 
medelnicerul loan  Budişteanu, pitarul Nicolae 
Negulescu, vistierul Mihai Popescu, postelnicul Anton 

povarnagiul, logofătul Gheorghe Furduescu, șătrarul 
Gheorghe  Butculescu, răposatul sluger Nicolae 
Popescu, postelnicu Micescu, casa răposatului 
Nicolae Țăcălie, medelnicerul loan Budișteanu, hanul 
Hristii Pârlitu, hagi Țenea, co-ctitorul bisericii vechi „Sf. 
Vineri”, clucerul Costandin Lerescu, medelnicerul 
lordache Steriopol, pârcălabul Dumitru - într-o 
pondere foarte mare îi vom găsi și în catagrafia din 
1838, publicată de prof. Spiridon Cristocea. 

Aceleași similitudini și în cazul următorului areal, cel 
care, arhitectural-istoric vorbind, a rămas mai bine 
păstrat într-un târg atât de dinamic ca Piteștiul: „Uliţa 
boerească, Greci”, actualul bulevard I.C. Brătianu — 
fostul conac piteștean al Brătienilor, aflat aici, a fost 
demolat în perioada regimului comunist. Aici stau 
următoarele oficialități: stolnicul Costandin 
Bucșănescu, pităreasa Drugăneasca, vistierul Ștefan 
Frunzescu, lon dascălu Gușoiu, slugerul Nicolae 
Popescu, sluger Costache Tigveanu, postelnicul Ioniţă 
Racoviceanu, stolnicul Drăgoescu, pitarul Nicolae 
Negulescu, rudele răposatului serdar Gălbează, 
stolnicul Costandin Brătianu. Catagrafia mai 
înregistrează și metohul mănăstirii Cotmeana (în jurul 
actualului „Pasaj al $Școlilor'”, mai precis zona 
Tribunalului Argeș, pe locul căruia va funcţiona 
viitoarea Școală nr. 1 de Băieți), şi reședințele 
logofătului Dumitrache Conţescu, a lui Mihalache 
Lahovari şi a lui Grigore Tigveanu. 

Urmează mica mahala „Maica Precesta din 
Coastă”, circumscrisă arealului de astăzi dintre 
Tribunalul Argeș și bazar, spre biserica „Sf. Vineri”, 
centrul ei, bineînţeles, ocupându-l cea mai veche 
biserică atestată din oraş (1540), care, de altfel, dă şi 
numele mahalalei. Aici stau popii Tănase, Nicolae, lon, 
foarte probabil slujitori la această biserică — popa 
Tănase nu este nimeni altul decât popa Athanasie 
Davidescu, viitor protopop, care a slujit numai aici. 

„Mahalaua Târgului din dreapta de la dea!” („Plasa 
Buligăi, văpseaua neagră”) o reprezintă azi arealul 
dintre biserica „Sf. Treime”, zona Scoroboaia 
("“Scorobaia” era un pârâu care se întâlnea cu altul, 
Mislea, în zona bisericii „Sf. Vineri” și se vărsau în 
Argeș), Muzeul Judeţean Argeș (fostul schit Buliga) și 
Judecătoria Pitești. Aici sunt catagrafiate următoarele 
puncte: casa lui chir Costandin Moraitu, a lui Radu zet 
Buliga (semn că urmașii ctitorului de acum aproape un 
secol încă mai trăiau), câteva locuri ale schitului 
Bascov, casa stolnicului Costandin Bucşănescu, a 
răposatului loniţă Ungurelu (ctitorul de la „Sf. Vineri”), 
hanul căminarului loan Mavrodol (ctitorul noii 
catedrale, Precista Nouă), casele judecătoriei, „hanu 
Belului”, casa răposatului șetrar Aleco Rătescu, a 
pitarului Nicolae Rătescu, şi a lui Costandin, „logofăt ot 
Poştie”. 

Urmează două mahalale comune, pline de 
târgoveţi: „mahalaua Gămăniiile” (lăutari, cizmari, 
potcovari, croitori, grădinărese) și cea a bisericii „Sf. 

loan”, în mod sigur vecine, corespondente astăzi 
cartierului Banat (fosta biserică „Sf. loan”, de lemn, 
fusese până în 1820 pe locul noului Foișor de Foc, 
astăzi Unitatea de Jandarmi). Numele straniu al 
primei, foarte probabil, trimite la proximitatea cu 
pârâurile Geamăna Mare şi Geamăna Mică, existente 
și astăzi, de la extremitatea dintre judeţele Argeș și 
Teleorman — Bradu și Zmeura au aparţinut mult timp 
judeţului Teleorman. În cea de-a doua se află 
locuinţele postelnicului Pandeli Popescu, a răposatului 
protopopu Dinu (foarte probabil Costandin Miornea), a 
preoţilor Tudorache, Badea (de la „Sf. loan”, fiu și tată), 
și a „răposatului popa Gheorghe” (foarte probabil un 
cleric de la biserica „Sf. loan”, deoarece în oraș, la 
data catagrafiei, nu murise încă niciunul din ceilalți 
preoţi "Gheorghe”). 

„Mahalaua Bulighii i sfântului Nicolae” are următorii 
proprietari: „protopopu Ghiţă, ipac ale soacră-sa” 
(Gheorghe Coculescu de la biserica domnească), 
protopopu Radu de la „Sf. Nicolae” , deaconu 
Costandin, câteva locuri ale schitului Buliga, „răposatu 
popa Gheorghe ot Sf. Nicolae”, „dieaconu Gh sin 
dieaconu David” (tot dela „Sf. Nicolae”), stolnicul C. 
Bucșănescu, chir lvancea Nicolopol și chir Costandin 
Moraitu, doi mari negustori și donatori piteșteni. 
Această mahala corespunde astăzi arealului dintre 
actuala Primărie și Sinagoga din Pitești, în centrul ei 
situându-se, bineînţeles, biserica „Sf. Nicolae”, 
demolată de comuniști în 1962. 

„Mahalaua ot Androne brutaru” — personaj la fel de 
real, decedat în 1 mai 1854, înmormântat în cimitirul 
bisericii „Sf. Treime'-Beștelei” — corespunde, foarte 
probabil, arealului actual dintre Muzeul Judeţean 
Argeș (pe care a fost vechiul schit Buliga, demolat de 
Prefectura Argeș în 1899) și Unitatea de Jandarmi 
(fosta biserică de lemn "Sf. loan” succedată, la rându- 
i, de viitorul Foișor de Foc). Proletară și datorită 
înclinaţiei terasei (observăm că patriciatul, în general, 
își rezervă planuri drepte și largi în cadrul orașului 
vechi), ea este reprezentată de cojocari, brutari, 
dorobanţi, croitori, băcani, dulgheri şi popi: popa 
Gheorghe brat Partenie (slujitor la schitul "Buliga — 
fratele egumenului moldovean Partenie de acolo -—, 
cleric care a trăit 115 ani, soția lui trăind cu cinci ani 
mai mult...9), popa David (foarte probabil David Matei, 
clericul catagrafiat în 1838 cu etatea 4010), popa 
Ioniță duhovnicu, tot de la Buliga, popa Toader (foarte 
probabil fiul popii Badea, re-ctitorul bisericii „Sf. loan”), 
Sandu sin Toncea (viitorul preot Alexandru Antonescu 
de la biserica domnească, strămoș al mareșalului lon 
Antonescu), popa Matei (foarte probabil clericul Matei 
Borlescu de la „Sf. Treime'-Beștelei), „prioteasa 
Anicuţa”, diaconeasa Floarea, popa Gheorghe (foarte 
probabail popa Gheorghe Cioran de la „Sf. Treime'- 
Beștelei) și popa Costandin duhovnicu (tatăl clericului 
Gheorghe menţionat mai sus) circumscrie arealul 
actual. 

Ultimele două suprafeţe catagrafiate sunt mahalaua 
„Gura Văii Stancii”, plină de târgoveţi simpli — 
documentul nu arată, dar aici, din arhiva mitricală a 
bisericii „Sf. loan”, știm că era „ţigănia”, adică sălașele 
de robi ţigani ai mănăstirilor, mai ales Cotmeana, 
schitul Trivale, la rându-i, fiind metocul ei —, și punctul 
„Lacu Zmeurii”, aproximativ zece case, dintre care una 
era han, pe platoul cel mai înalt al oraşului. 

lată, așadar, un stop-cadru unic, orașul Pitești acum 
aproape două secole. Un document preţios care ajută 
mult la înțelegerea micului, dar activului oraș de deal, 
reședință de judeţ, un oraș în care se întrevăd deja 
zorii modernității. 


Note: 

întâlnit și în catagrafia din 1838, român, 50 de ani, „cu 
deosebit character”, cu slugi și robi țigani, Spiridon 
Cristocea, Orașul Pitești în catagrafia din 1838, Editura 
Ordessos, Muzeul Judeţean Argeș, Pitești, 2011, p. 44. 


Arhiva bisericii „Precista Nouă'-Mavrodolu din Pitești, 
„Pomelnic, 1820”, f. 3. 

SEugenia Greceanu, Ansamblul urban medieval 
Piteşti, Muzeul Naţional de Istorie, București, 1982, p. 87. 

4Spiridon Cristocea, Catagrafii din secolele XVIII-XIX 
ale unor mănăstiri și schituri din județul Argeș (în 
continuare, Catagrafii...), Editura Ordessos, Piteşti, 2013, 
p. 236. 

SSpiridon Cristocea, Orașul Pitești..., p. 131. 

GArhiva bisericii „Precista-Nouă”-Mavrodolu, 
„Pomelnic-1820”, f. 3. 

Tinformaţie certă din cadrul fondului Episcopiei Argeș 
aflat în S.J.A.A.N., căreia, din păcate, autorul i-a pierdut 
sursa. Radu din Geamăna, fiul popii Radu Tempea, se va 
căsători la biserica domnească din Pitești în 1847 cu fiica 
unui negustor piteștean, vezi S.J.A.A.N., fond C.R.S.C. / 
Parohia Sf. Gheorghe, Pitești, Dos. 4/1847, Cununaţi, f. 
1. 

8s J.AA.N., fond C.R.S.C. / Parohia Sf. Treime, 
Pitești, Dos. 21/1854, Morți, f. 1. 

9Marin M. Braniște, Partenie Nica Buligeanul (1786- 
1827), în „M.O.”, anul XV, 1963, nr. 9-10, p. 748. 

19spiridon Cristocea, Orașul Pitești..., p.121. 


Aspecte edilitare din Pitești 
în vara anului 1921 


În vara anului 1921, |. Posescu2, președintele 
Comisiei interimare a orașului Pitești trimite o 
adresă-raport către Constantin Argetoianu, 
ministru de Interne, privind starea edilitară a 
orașului în perioada postbelică, reorganizarea 
mijloacelor de refacere și modificarea bugetului de 
venituri și cheltuieli al orașului. 

|. Posescu trece în revistă principalele probleme 
edilitare ale orașului din primii ani după încheierea 
războiului: repararea  acoperișurilor multor 
instituţii și servicii publice (teatru, primărie, școli, 
judecătorii, pompieri), reorganizarea serviciului de 
salubritate pentru asigurarea curăţeniei urbane și 
prevenirea izbucnirii focarelor de holeră, 
alimentarea cu apă a orașului, repararea halei de 
carne din piaţa orașului, a abatorului, a canalizării, 
a pavajelor trotuarelor, a împrejmuirii de la cimitirul 
Sf. Gheorghe. 

Acesta deplânge lipsa unor toalete publice 
esenţiale pentru igiena urbană, dezorganizarea de 


*ăkăk 


Obiectul: Starea gospodăriei comunale, modificarea 
bugetului de cheltuieli. Reorganizarea mijloacelor de 
refacere. Prezentul raport este în legătură cu ordinul 
Ministerului de Interne nr. 23.282/1921, înregistrat la 
nr. 5.425/1921. Dosar 25/1921. 

la serviciul pompierilor, lipsa de oameni și dotări la 
serviciul salubrităţii faţă de perioada antebelică 
când personalul era mult mai numeros, lipsa unui 
motor suplimentar la stația de pompare de la 
Mărăcineni, fapt ce punea în pericol alimentarea 
orășenilor cu apă potabilă, critica lipsa de interes 
din partea foștilor edili pentru îngrijirea zăvoaielor, 
a locurilor virane și a terenurilor de cultură ale 
orașului care erau arendate și speculate de 
particulari. 

|. Posescu are iniţiativa lăudabilă de a crea o 
cantină unde angajaţii de la serviciile publice 
(pompieri și salubritate) puteau lua masa două ori 
pe zi în mod gratuit. Această inițiativă a avut 
rezultate excelente în contextul reorganizării 
postbelice și a motivat suplimentar angajaţii 
serviciului salubrităţii urbane, însă mandatul lui |. 
Posescu în fruntea administraţiei urbane a fost de 
scurtă durată, astfel încât demersul său nu a mai 
avut continuitate. 


Primăria orașului Pitești 

Intrarea nr. 5.955, 1921 august 26 
Nr. 7.679, 27.08.1921 

D-lui Ministru de Interne București 


Răspunzând la ordinul Dv. instructiv nr. 23.282 din 
august curent asupra măsurilor preventive în contra 

holerei, avem onoare a vă raporta că încă înainte de a-l 
primi am lucrat din toate puterile pentru a scoate orașul 
din starea de infecţie în care l-am primit la 10 iunie 
când am fost chemaţi în fruntea administraţiei 
comunale, împreună cu noua Comisie interimară de 
astăzi și rezultatul este vădit simţitor. 

Avem încă mult de lucrat și pentru a reuși așa cum 
o doriţi și Dv., vă rugăm a ne asculta și a ne da 
concursul ce venim a vi-l cere. 

Suntem inspirați de ordinul Dv. mai sus citat și 
profitând de ocaziunea că ne-am întâlnit pe același 
teren, vă vom expune starea lucrurilor și piedicile ce le 
întâmpinăm în realizarea operei de asanare ce ne-am 
propus-o. 

Eforturile noastre s-au îndreptat cu deosebire 
asupra curăţeniei și alimentaţiei cu apă a orașului, apoi 
asupra ordinii, higienei publice și alimentaţia în 
general, fără a neglija celelalte îndatoriri. 

Pentru a vă dovedi aceasta, vă trimitem anexat aici 
ultimele ordonanțe cu nr. 6.486 și 7.080/1921. 

O simplă ochire asupra stării în care se află serviciul 
de economat (zis de salubritate), de incendiu, uzina de 
apă, abatorul, asistenţa publică, clădirile publice etc. 
dovedește că comuna Pitești a fost privată de edilii ce 
i-a meritat. 

Ca să vă faceţi o idee de starea lucrurilor, vom căuta 
numai două cazuri de incurie. 

Sunt cinci ani de când acoperămintele clădirilor 
comunale n-au fost reparate. Din această cauză, 
ploaia pătrunde și ruinează localul teatrului și al băilor 
comunale (o clădire relativ nouă), localul primăriei, al 
judecătoriilor, școlilor primare, clădirea de la pompieri 
etc. 

Ordinea, curăţenia și 
necunoscute la noi. 

Un singur fapt ilustrează această stare de lucruri. La 
serviciul zis de salubritate, unde funcţionează astăzi 
peste 40 oameni permanenţi, iar mai înainte 120, nu 
există o latrină pentru nevoile inexorabile ale vieții, așa 
că oamenii sunt nevoiţi a se pune pe sub garduri, iar în 
grajduri ploaia cade pe spinarea vitelor pe când urina 
lor, în loc de a se scurge prin un tub în subsol, curge la 
suprafață, așa că gazele amoniacale ce se dezvoltă 
din fermentația ei, infectează aerul. În această 
atmosferă trăiesc și oamenii nevoiţi a dormi în grajd. 

Dacă aceste nevoi elementare n-au putut fi văzute, 
cum se puteau prevedea reparaţiunile sau exigenţele 
viitoare şi mai cu seamă, mijloacele de a le întâmpina? 

Una din piedicile care se opun la reorganizarea 
serviciului de higienă este lipsa prevederilor bugetare 
pentru acest scop. Bugetul este rău combinat și pentru 
a repara neajunsurile ce izvorăsc de aici este nevoie 
de aprobarea Dv. ca modificarea lui să se facă înainte 
de termenul fixat de legea contabilităţii. 

Pe când în starea normală dinainte de război, 
comuna dispunea de 79 oameni, 26 boi, 25 căruțe la 

serviciul de salubritate, astăzi când totul este de 
refăcut, nu dispunem decât de un stat de 51 oameni, 
27 boi și 11 căruțe, în care intră și 6 boi cu 5 căruţe 
cumpăraţi de noi în ultimele două luni. Am fi cumpărat 
mai multe animale și vehicule, însă nu se mai găsesc 
oameni vrednici cu salariul bugetar actual și nici 
prevederi bugetare nu mai sunt. 

La serviciul de pompieri erau înainte de război 17 
oameni, 18 cai, 10 sacale, iar astăzi sunt 14 oameni, 
10 cai, 2 sacale. 

La intrarea noastră în funcţiune am găsit oameni 
foarte rău dispuși la lucru și aproape descurajați. 
Adeseori s-a observat fuga de la serviciu a pompierilor, 
mai cu seamă. Acest serviciu, foarte important pentru 
paza de foc a orașului trebuie să se sprijine pe 
elemente devotate și vigilență, iar nu pe haimanale 
fără conştiinţa datoriei, dispuse să fugă la fiecare 
moment. 

Pentru a disciplina și atașa oamenii de la pompieri 
și salubritate am înfiinţat o popotă oferindu-le gratis 
masa zilnică. Această masă se servește de două ori pe 
zi şi se compune din un singur fel de mâncare caldă, 
de carne în zilele de dulce și de legume în zilele de 
post. 

Rezultatele obţinute sunt excelente. Oamenii se 
hrănesc la o masă frugală, dar curată și sănătoasă, la 
ora fixă, nemaifiind nevoiţi a-și roade codrul de pâine 
uscată cu ceapă pe sub garduri ca câinii. Ei sunt foarte 
mulţumiţi cu acest regim, sunt mai voioși la lucru, mai 
disciplinaţi, vin și pleacă după comandă, serviciul este 
mai regulat, iar energia de muncă a sporit cu sută în 
sută. Graţie acestei reguli am reușit să scoatem orașul 
din boală, nu se mai văd pe străzi mormanele de 
gunoaie și animale moarte zăcând în putrefacție, 
curţile cetățenilor au început a se curăța și cu toi 
numărul restrâns al mijloacelor de curăţire am început 
să organizăm ridicarea regulată a gunoaielor de la 
casele situate în străzile principale unde populaţia este 
mai deasă. 

Pe de altă parte, cheltuiala cu popota care nu trece 
de 3 lei pe zi de om, răsplătește întreit serviciul public 
prin sporul muncii, al rostului la treabă şi al energiei, 
după cum am spus mai sus. 

Uzina de apă. Din cauza uzajului excesiv al 
singurului motor în funcţiune suntem în pericol de a 
rămâne fără apă în tot momentul. Pasul necesar 
pentru funcţionarea celui de-al doilea motor s-a 
comandat de mult, fără a se fi comandat și alte piese 
accesorii care lipsesc sau sunt defectuoase. Acest 
neajuns a fost înlăturat după revizia făcută mașinilor 
de dl. ing. Schmidt, reangajat de noi cu aprobarea Dv. 
și astfel s-a evitat o nouă întârziere. 

Cu hala centrală stăm tot atât de rău ca și în 1918 
la retragerea armatei de ocupaţiune. Am luat măsuri 

pentru punerea ei în funcţiune, măcar provizorie, 
îndată ce vom avea rezultatul anchetei in futurum 
făcută deja. Din cauza stagnării lucrărilor, comerțul de 
carne se face în niște magherniţe construite și 
întreţinute în cele mai rele condițiuni. Tot așa este și cu 
comerțul de pește. Totul este înghesuit într-un spaţiu 
restrâns pe care s-a făcut și greșeala de a se ceda 
terenuri pentru diferite barăci la negustorii ambulanți 
de felurite mărfuri, care numai alimente nu sunt, în 
timp ce hala centrală, neglijată multă vreme se 
ruinează de ploaia care cade peste tot, acoperământul 
fiind spart pretutindeni. 

Abatorul se găsește într-o stare lamentabilă. 
Canalele de scurgere, instalaţia de apă de aici, 
aparatele de manipulaţie în interior, împrejmuirea și 
sistemul de evacuare al resturilor animale lasă foarte 
mult, mult de dorit. 

Locurile comune din abator și oborul de vite sunt 
într-o stare ce nu se poate descrie, în tot orașul nu este 
un pisoar sistematic, nicio privată, lipsă foarte 
dăunătoare pentru higiena publică, mai cu seamă pe 
timpul de faţă. 

Canalizarea orașului nu este terminată, iar în multe 
locuri tuburile de scurgere sunt înfundate, cea ce 
cauzează revărsarea apelor pe drumuri și stricarea 
pavajelor, cum s-a întâmplat acum trei luni, 
producându-se o pagubă de sute de mii de lei la 
asfaltul de pe strada principală. 

Pavajele trotuarelor străzilor principale sunt 
dislocate, dalele în multe locuri desprinse și pierdute 
sau furate, de multă vreme nu s-a mai făcut nicio 
reparaţie și lucrul nu mai poate fi amânat fără a se mări 
paguba. 

Cimitirul este încă neîmprejmuit și morga de acolo 
se află în cele mai rele condițiuni. Măsurile de 
reparaţie și refacere sunt în curs de executare. Sunt 
prea multe observaţiile ce avem de făcut asupra 
drumurilor nepavate, a toaletei clădirilor publice, a 
grădinilor, parcurilor, zăvoaielor, a pepinierei de pomi 
fructiferi şi ornamentali care nu există, asupra 
asistenţei copiilor găsiţi, a azilului de infirmi, asupra 
organizaţiei economice în general, a înființării unui 
control eficace pentru înstrădarea veniturilor la 
destinaţie, stârpirea abuzurilor, a contrabandelor, 
asanarea politicii cu deosebire etc. dar nu putem sfârși 
fără a insista în treacăt asupra unui singur fapt 
dezolant și anume. 

Zăvoaiele, locurile virane şi terenurile de cultură cu 
livezile comunei, printr-o sistemă de gospodărie cu 
prisosință capabilă, în loc de a fi utilizate pentru cultura 
plantelor furajere, ierboase sau rădăcinoase, sunt 
arendate pentru a le specula la persoane particulare 
cu prețuri derizorii, pe când pe de altă parte comuna, 
lucru straniu, plătește sume colosale pentru 

achiziționarea nutrețului trebuincios la hrana celor 3 
cai de la serviciul pompierilor și a celor „4 boi de la 
așa-zisul serviciu al salubrităţii. O mai mare 
nedestoinicie nu se poate imagina. 


Domnule Ministru, 


V-am expus în trăsături generale starea lucrurilor de 
la noi pentru a vă face o idee de prevederile 
predecesorilor noștri și prin urmare de combinaţia 
bugetară după care suntem condamnați a lucra. Multe 
alocaţiuni sunt exagerate, altele sunt insuficiente, 
altele nu există. 

Pentru a alinia mai din timp neajunsurile, a face faţă 
nevoilor timpului și a putea executa lucrările prea mult 
neglijate, care nu mai pot fi amânate pentru epoca de 
iarnă, a întreţine un serviciu de higienă publică 
corespunzător serviciului superior sanitar, serviciu a 
cărui reputaţiune nu trebuie știrbită, consecvenți și 
îndemnului pe care mi-l daţi cu ordinul Dv. nr. 23.282 
de a înlătura alte cheltuieli mai puţin importante, vă 
rugăm a aproba, în mod cu totul excepţional, ca 
modificarea bugetului nostru de cheltuieli să se poată 
face acum, în loc de 1 octombrie. 

Aprobându-se aceste propuneri, vă asigurăm D-le 
Ministru că activitatea și rezultatele obţinute vor fi 
sporite la maximum. 

Asupra modificării bugetului de cheltuieli vă vom 
prezenta un deosebit raport. 


Președinte, |. Posescu 
Pitești, 22/8/21 


SJAN Argeș, Primăria Pitești, 
dosar 15/1921-1922, f. 76-78. 


Note: 


1 Arhivist, inspector superior în cadrul Arhivelor 
Naţionale — Serviciul judeţean Argeș. 
lon Posescu (n. 28.04.1858, Tg. Neamţ -— d. 
01.03.1951, Pitești), stabilit din anul 1898 în orașul 
Pitești, a fost deputat de Argeș, președinte al Comisiei 
interimare a orașului Pitești (1921-1922), s-a remarcat în 
domeniile feroviar și viticol. O biografie documentată 
publică profesorul Mircea Crăciun: 150 ani de la nașterea 
lui lon Posescu (1858-1951), o victimă a regimului 
comunist, în „Memoria”, nr. 63(2)/2008, p. 86-96 și 150 de 
ani de la naşterea lui lon Posescu (1858-1951), o 
personalitate marcantă a oraşului Piteşti şi a județului 
Argeş, în „Argesis”, tom XVII, 2008, p. 359-372. 
Loc liber, necompletat. 
4Loc liber, necompletat. 


25 — 


Memorii 


MOTORSPORTUL ARGEŞEAN SE CONJUGĂ LA... TRECUT (XXV) 
REFERINȚA 


Cam pe tot parcursul deceniului nouă al trecutului 
secol, de câte ori se anunțau rezultatele de Ia raliurile 
interne sau internaţionale (cu participare românească), 
numele învingătorilor erau doar două: Ștefan Vasile și 
Ludovic Balint. Dacă, în competiţiile interne, Balint a 
avut mai mult succes, în cele internaţionale rolurile se 
schimbă. Vasile este de departe performerul absolut. 
Referinţa. Vă dau doar câteva 
exemple de realizări unice în 
sportul de la noi reușite de acesta. 
Locul întâi, la clasă, într-o etapă a 
Campionatului Mondial de raliuri! 
Cea din Portugalia. Locul secund 
în faimoasa competiţie maraton, 
intitulată „Tour d'Europe”. Și locul 
al treilea, tot la clasă, în 
decimantul Raliu Acropole. și 
aceasta etapă de campionat 
mondial! Pentru a vedea cum au 
evoluat ostilitățile, în special în țară, 
se impune o precizare. În echipa 








REFERINȚA în 
anii săi de glorie. 








Dacia, la momentul sosirii sale, mai exista un Ștefan. 
Polivalentul  lancovici. Încât, pentru eliminarea 
confuziilor, ultimul a fost supranumit „Fane”, iar lui, fiind 
mai tânăr, i-au zis „Fănel”. 


Modelul absolut 

Pilotul bucureştean a început să cocheteze de 
timpuriu cu sportul auto. A făcut-o la o vârstă la care 
entuziasmul şi dorinţa de afirmare ating cote maxime. 
La 21 de ani debuta alături de tatăl său, Vanghelie, un 
iscusit mecanic de service, într-o competiţie marginală 
pe care o şi câştigă! Un debut extrem de convingător. 
Chiar flatant. Puţini piloţi mari se pot lăuda cu o astfel 
de intrare în scenă. El are şi un ideal, un model după 
care se inspira copios încă de pe atunci, miticul Eugen 
lonescu Cristea. Care şi el, la rândul său, îl remarcă pe 
junele pilot. La „Genu”, Ştefan Vasile admira stilul de 
pilotaj, siguranţa, exploatarea optimă a motorului. 
Caută să-l copieze, şi în bună măsură reuşeşte, 
făcându-se repede remarcat în întrecerile de viteză. 
Pe care le practică la volanul maşinii familiei. Erau anii 
unei epoci absolut romantice. 

Întâlnirea cu lonescu-Cristea a fost de bun augur. 
Marele pilot l-a simpatizat imediat şi i-a oferit sfaturi 
fără reţinere. Un lucru pe care puţini alergători de 
calibru îl făceau. Şi nu-i dădea doar sfaturi. Uneori îi 
dădea chiar propria sa „maşină de război”. Acel 
Renault 8 Gordini, atât de performant la timpul 
respectiv. Cu care tânărul se pune imediat în evidenţă. 

ing. Nicolae COSMESCU 
Suntem pe la jumătatea anilor '70. Chiar şi trecerea la 
raliuri îi aduce câteva reuşite ce atrag atenţia asupra 
sa, ducând la cooptarea în echipa naţională. Deşi fără 
succese răsunătoare, rezultatele constant bune, mai 
ales în întrecerile internaţionale, îi aduc lui Vasile titlul 
de maestru al sportului. Nu erau mulţi care se puteau 
mândri cu o asemenea onoare. Este exact momentul, 
sfârşitul lui 1980, în care Scobai, de ceva timp 
desemnat responsabil cu competiţiile la uzină, 
hotărăşte întărirea trupei cu cele mai valoroase 
„volane”. Un nume îi provoacă ambiția: Ştefan Vasile. 


Intotdeauna în primii trei 

Scobai îl ştia pe Vasile de la circuitele de viteza. Îi 
aprecia rezultatele, intuind în acesta un pilot cu reale 
calităţi, unele încă nedezvăluite. Aşa a ajuns 
bucureşteanul la volanul unei maşini de uzină, ce-i 
putea oferi mult mai multe satisfacţii decât avusese 
până atunci. 

Debutul s-a petrecut într-un raliu al „Zăpezii”, etapa 
clasică de uvertură a sezonului, disputat într-un peisaj 
hibernal, cu zăpadă din abundență, ce crea dificultăţi 
în parcurgerea traseului, obligând pe toţi participanţii 
să facă apel la lanţuri. Se ştie, e deja clasic, că orice 
nou venit într-o echipă dă tot ce are mai bun în el încă 
de la prima sa reprezentaţie. Regulei nu i s-a sustras 
nici Vasile, care a evoluat excelent pe tot parcursul 
întrecerii, reuşind la final un merituos şi flatant loc trei 
în clasamentul general. La mai mult, în condiţiile 
acelea, nu putea aspira, întrucât „la vârf” s-a purtat un 
adevărat „război al stelelor” epocii. Un duel antologic 
între Olteanu şi Balint. Noii săi colegi de echipă. 

Pentru el, întregul campionat nu a fost rău deloc. 
Din contră, mai bun decât oricare altul dinaintea venirii 
sale la uzină. Cu podiumuri în câteva curse. Deşi 
Vasile n-a reuşit să câştige nicio întrecere în acel an de 
început al său sub culorile uzinei, va termina pe locul 
secund. După Balint. Un rezultat cu adevărat 
remarcabil. 











Mașina debutului. Prin anii '70, primele curse 
se făceau, de regulă, cu mașina familiei. 

Perioada de consolidare a formaţiei argeşene nu se 
încheiase, încât pentru sezonul următor, cu toate 
reușitele înregistrate de Vasile şi Panaite, între ei 
intervine separarea. 

Mircea Panaite părăseşte nu doar scaunul din 
dreapta lui „Făne!”, ci şi echipa la care visau mai toţi 
rally-man-ii epocii. Dispariţia acestuia din echipă, 
dictată de conducere pe motive extrasportive, este 
substituită de lonel Mălăuţ. Cu Mălăuţ, bucureştean şi 
el, dar cu un tupeu şi o dezinvoltură extraordinare, 
Ștefan Vasile se impune în prima cursă la care cei doi 
au luat parte, legendarul „Raliu al Zăpezii”. În care-i 
învinge în luptă directă pe nimeni alţii decât pe corifeii 
echipei. Este o victorie fără „va urma”, pentru că tot ce 
mai reuşeşte la nivel de top este un loc secund la 
Harghita. Şi, din nou, locul doi la final de campionat. La 
general şi în nou apăruta grupă C. 

În anul ce urmează nu se produce revirimentul la 
care se aşteptau Vasile şi Mălăuţ. Ba mai mut, 
numărul abandonurilor creşte îngrijorător. lar prin 
consecinţă, cota sa de piaţă, ca şi încrederea, scad 
dramatic. Cu toate acestea termină campionatul pe 
poziţia a treia a podiumului. Amintirile lui Zărnescu, 
unul dintre „polii puterii” echipei, despre „Făne! al 
acelei perioade îl „zugrăvesc” drept un tip „introvertit 
pâna la a friza timiditatea”. 


Promisiune onorată 

Într-o declaraţie apărută în presă, Vasile nu ezită să 
aprecieze că „un pilot, oricât de bun ar fi el, nu poate 
obţine succese dacă nu dispune de o asistenţă tehnică 
adecvată şi dacă nu beneficiază de ajutorul unui 
navigator experimentat”. S-ar părea că aici, în ultima 
parte a frazei, se află adevărul şi durerea sa. Despre 
lonel are numai cuvinte de laudă. Atât ca navigator, cât 
şi ca un bun cunoscător în ale mecanicii. Dar el, pilotul 
Ştefan Vasile, dorea mai mult fiindcă ştia că poate. Şi 
l-ar fi vrut alături de el pe... Scobai, desigur! Nu pentru 
că era şeful competiţiilor, ci pentru că-i aprecia în mod 
deosebit „calmul specific marilor alergători şi o 
inteligenţă tactică demnă de invidiat”. Să alerge alături 
de un mare nume ca acesta, era un fel de fata 
morgana pentru Vasile. Fiindcă Scobai era de câţiva 
ani retras din activitatea sportivă. Se limita doar la 
dirijarea compartimentului. 

Soarta însă aranjează de cele mai multe ori lucrurile 
mai bine decât oricare expert în materie. Aşa se face 
că într-o zi, la o cursă, Vanghelie Vasile, tatăl lui 
„Făne!”, are ocazia să stea de vorbă cu „boss-ul” de la 
Dacia. Căruia i se plânge că fiul său nu are pe cineva 
de valoare în dreapta. Scobai a înţeles unde bătea 
seniorul şi i-a promis că dacă se va „lua” iar de curse, 
va urca lângă Ştefan. Şi a făcut-o, începând cu prima 
întrecere a lui 1984. Adevăr sau legendă, declaraţia 
aparține lui Scobai. Drept dovadă, Vasile, pilot sigur, 
tenace, aflat în plină maturitate a talentului său, din 
chiar primul an al colaborării cu Scobai, devine 

numărul unu al României! 

Semnele bune s-au ivit încă de la prima cursă, locul 
al doilea, după Balint, colegul său de echipă, și 
principlalul său rival. După un nou loc secund, a urmat 
un adevărat triumf în „Raliul Dunării-Dacia”, competiţie 
decimantă, în care mai mult de 60% din cei care au 
luat startul au fost obligaţi să tragă pe dreapta. O 
victorie dublată de o alta, în „Raliul Deltei”. Mai strânsă 
de data aceasta. 

Cu două succese de etapă, asociate altor două 
locuri secunde, cuplul Vasile-Scobai este marele 
învingător al anului 1984. Primul titlu major din cariera 
lui „Făne!”. 


O super-reuşită, unică până azi 
Titlul este exprimarea simplificată a calităţii 
rezultatelor obţinute de cuplul Vasile-Scobai în anul 
respectiv. O adevărată epopee ce se putea sfârşi într- 
un triumf total în 1985, dacă un banal viciu ascuns nu 
era de altă părere. Vasile şi Scobai încep en fanfare 
noul sezon de întreceri rutiere. Şi culmea, nu o fac în 
țară, ci tocmai în extremitatea sud-vestică a 
continentului. În încântătoarea Portugalie. Unde cele 
trei echipaje de la Dacia se aliniază într-o etapă de 
campionat mondial. Un curaj demn de toată admiraţia. 
Şi o fac cu ambiția deloc disimulată de a nu fi simpli 
figuranţi. E adevărat că un vestit adagiu spune că 
„important e să participi, nu să câştigi”, dar el e 
discutabil. Poate fi acuzat de populism exagerat. Toţi 
cei care iau startul o fac şi cu speranţa, oricât de mică 
ar fi aceasta, că ar putea, de ce nu, să şi câştige. 
La fel şi echipajele noastre. Care nu doar că o 
gândesc, dar au şi şansa să o aplice. Să învingă. 
Acum poate vă dezamăgesc aşteptările. Nu, nu au 
„bătut” cursa. Asta chiar că era imposibil. Nu puteai nici 
măcar spera, când aveai sub capotă 80-85CP, faţă de 
maşinile  „occidentale” ale faimoasei grupe B. 
Adevăraţi monştri mecanici, ce etalau puteri de-a 
dreptul isterice, de circa 600CP! Aici, pe tărâmul strict 
al tehnologiei de vârf, legenda biblică a lui David care-l 
învinge pe Goliat nu se poate aplica. Dar nici repeta. 
Este o luptă mai mult decât imposibilă. În aceste 
condiţii de maximă duritate, Vasile-Scobai ocupă 
primul loc la clasa lor! O super-reuşită uluitoare! Unică 
până acum în automobilismul românesc. 








Vis 
împlinit. 
Scobai 
(în stg.) 
s-a 
urcat în 
mașina 
lui 
Ștefan 
Vasile. 











Memorii 


Până aici, poate că unii au cunoştinţă de acestă 
performanţă. Cu siguranţă însă că mult mai puţini ştiu 
că Vasile, clasat pe locul 18 la general, era despărţit de 
doar un minut, un singur minut, de ocupantul locului 
nouă! Un minut diferenţă, după 3000 km de întrecere! 

Înainte de a ne întoarce în ţară, să facem un uşor 
salt în timp, însoţindu-i pe alergătorii echipei argeşene 
la o competiţie, adevărată sperietoare, din întreg 
calendarul mondial: „,Raliul Acropole”, găzduit de 
bătrâna Eladă. Până să ajungă acolo, Ovidiu a avut 
parte de o călătorie tensionată. Scobai zice în 
continuare: „Fănel avea uneori momente euforice, 
când se credea cel mai bun. Altfel era un tip stăpânit”. 
Ca o paranteză, independent de acestă declaraţie 
sinceră a lui Scobai, şi în cu totul alt moment 
cronologic, marele pilot Eugen lonescu-Cristea a 
exprimat o altă părere, şi anume că în generaţia sa, 
Vasile s-ar plasa imediat înaintea lui Balint. 

Însă totul e bine când se termină cu bine. cuplul 
Vasile-Scobai termină pe locul trei la clasa lor. Din nou, 
cel mai bun plasament dintre toţi românii. 


Un eșec incredibil 

Să pierzi titlul în ţără, era ceva ce părea practic 
imposibil. Ceva comparabil cu faimoasa cuadratură a 
cercului. Atunci, în 1985, ar fi fost o adevărată 
blasfemie să mai crezi în aşa ceva. Mai ales că 
întrecerea internă începuse sub cele mai bune 
auspicii. Ca o adevărată continuare a disputei lusitane 
dintre eternii dueliști, Balint şi Vasile, angajată acum pe 
„pământurile” braşovenilor. O luptă în care rivalul său, 
surescitat şi dornic de revanşă după Portugalia, a 
dominat magistral ostilitățile. În schimb, „Făne/” s-a 
revanşat în Bucovina, unde a dominat de o manieră 
demnă de invidiat, câştigând toate probele întrecerii! 
Lupta dintre cele două mari valori ale volanului 
românesc a continuat. lar odată cu ea şi succesiunea 
schimbării locurilor între cei doi combatanți. O nouă 
victorie la Tulcea, la fel de magistral obţinută precum 
cea de la Câmpulung Moldovenesc, urmată de un loc 
secund în „Raliul Harghitei”, îi transformă înaintea 


ultimei etape pe Vasile şi Scobai în mai mult decât 
virtuali campioni absoluţi. O reeditare a anului 
precedent. 

Condiţia ca aceasta să devină realitate era una 
extrem de facilă: să se claseze în puncte. Spune 
Scobai: „Ne ajungea şi locul 32”. Pentru cei care nu 
sunt familiarizați cu „manierele” epocii, le amintim că 
federaţia de atunci instituise un sistem de punctaj 
extrem de permisiv, conform căruia primeau puncte nu 
mai puţin de 70 de echipaje. De multe ori nici nu erau 
atâtea la sosire. Aşadar, erau puncte pentru toată 
lumea. Doar să nu se abandoneze. 

Cursa de final era una scurtă şi relativ uşoară. Nu 
avea decât 200 km, disputaţi între Câmpulung Muscel 
şi Curtea de Argeş. Cum s-ar spune, pentru uzină era 
o întrecere de casă. Titlul îl aveau „în buzunar”. Nu 
trebuia decât îndeplinită formalitatea prezentării la 
sosire, desigur! 

După un sezon fast în afară, cu super-rezultate, o 
uşoară infatuare şi ceva mai multă suficienţă pusese 
stăpânire pe cei doi colegi de mașină. În această 
atmosferă de beatitudine începe cursa. Care pare anu 
le pune probleme. Vasile, bine ghidat de Scobai, 
câştigă prima probă. Primul pas spre titlu fusese făcut. 
Dar acest succes avea să fie şi ultimul. Imediat după 
ce au terminat speciala, echipajul campion €n titre 
constată că temperatura apei creşte ameninţător! Se 
pierdea lichid de răcire. Opresc maşina şi completează 
cu ce aveau la bord, în speranţa că vor depăşi 
momentul. Dar nu va fi aşa. Porul din chiulasă îşi 
continuă opera distructivă. Le ruinează cursa. După ce 
trec de punctul de control orar, cei doi pompează iar 
apă în sistemul de răcire. Nu mult mai târziu, după nici 
trei probe disputate, fumul tot mai consistent scos pe 
eşapament îi convinge că nu mai au viitor în acel raliu. 
Abandonează!! Şi totodată îşi iau adio de la un nou titlu 
absolut. Singura consolare le rămâne victoria finală în 
grupa C. Titlul la acestă grupă. 


Dueluri încântătoare, și atât 
Ce a fost, a fost! Anul cu bucurii şi necazuri a trecut. 
Un nou sezon, o nouă provocare. Şi aşa va fi. Timp de 








În drumul spre un nou titlu naţional. 
„Sportul” lui „Fănel” pare a avea aripi de 
înger. 

ani buni de acum încolo, lupta pentru titlu se va da 
aproape exclusiv între el și Balint. Ca şi pentru victoriile 
în raliuri. Chiar dacă în ţară mai existau oameni 
talentaţi, capabili să se impună, aceştia vor reuşi foarte 
rar o asemenea performanţă. De a câştiga câte un 
raliu, nu mai mult. Încât putem afirma că atunci când 
cei doi oameni de vârf ai uzinei terminau o cursă fără 
probleme, mai sus de locul trei nu putea spera nimeni. 
Indiferent că se numeau Costinean, Mălăuţ sau 
Mureşan. 

Aşadar, noul campionat începea sub spectrul 
duelului dintre cele două stele de primă mărime ale 
pilotajului românesc. 

Dar el se angajează nefavorabil pentru 
bucureştean. Problemele tehnice îi taie aripile în plină 
dispută cu Balint, la Braşov. La fel păţeşte în alte două 
întreceri. În fine, va fi un nou sezon „rău în ţară”, fiindcă 
se impune o singură dată în întreg sezonul. Revanşă 
în anul următor? O, nu! O altă suită de probleme 
tehnice îi ştirbesc moralul. Dar până când acestea se 
ivesc parşiv, dulelul său cu Balint este încântător. 
Disputa lor, purtată mai mereu la turație maximă, 
crează un ecart de timp imens faţă de „urmăritori”. Însa 
Fortuna îi zâmbeşte din nou lui Balint. El este cel care 
se află în grațiile zeiţei. 

Ce se putea spune despre stilurile de pilotaj al lui 
Vasile? Ne-a povestit Scobai: „Fănel avea mult mai 
multă eleganţă, o manieră ce aducea destul de evident 
cu cea a lui „Genvw” Cristea. Era aproape copiată. i 
lipsea doar tuşa inegalabilă a acestuia”. Revenind la 
maniera de abordare a virajelor, care întotdeauna se 
făcea în forţă, să vă dau un exemplu de cum se 
petreceau lucrurile. Când treceau cei doi, aproape cu 
regularitate în fruntea tuturor, pietrele ce erau pe drum 
săreau în toate direcţiile. După care, forţa loviturilor 
scădea până la anulare, pe măsură ce se ajungea spre 
ultimii participanţi. Aceasta era calitatea plutonului pe 
atunci. 


Scurtă întâlnire cu Fortuna 

Succesul i-a surâs lui Vasile în anul de graţie 1988. 
Poate cel mai bun din întreaga sa carieră. În care s-a 
impus în nu mai puţin de trei raliuri. Evoluţia sa a fost 
apreciată drept magistrală în mai multe ocazii, 
exprimată printr-un pilotaj în forţă şi deplină siguranţă. 
Dacia Sport, pe care concura încă din '84, este şi va 
rămâne pentru el o adevărată maşină de raliu. Îi venea 
ca o mănuşă. Cu ea îşi putea permite aproape orice 
îndrăzneală în conducere. Maşină ce, timp de un an, 
va purta din nou numărul unu. Numărul campionului. 

În toţi aceşti ani, Fănel ne-a obişnuit că după fiecare 
„cădere” urmează un urcuş. Teoria se va dovedi 
valabilă şi în acel an 1990, când uzina se prezintă la 
întreceri cu noul model denumit, după spiritul timpului, 
„Liberta”. Maşina este nouă, n-are trecut, dar promite. 

La prima ieşire în care a fost aliniată, „Raliul Deltei”, 
echipa reuşeşte o impresionantă dublă, cu un Balint, 

aflat într-una din zilele sale de graţie divină. În care n- 
a lăsat nicio speranţă nimănui. Pe nicio probă specială! 

Şi cum noul model are deja omologare FIA pentru 
grupa A, băieţii noştri ignoră etapa de la Piatra Neamţ, 
dând prioritate campionatului mondial. „Acropole” este 
terenul lor predilect. Dar „Acropole”, la data aceea, nu 
le-a adus nicio satisfacţie, dezvăluind doar câteva din 
„bolile copilăriei” pe care la acuză multe dintre 
maşinile noi. Vasile, cu Scobai alături de el, se impun 
în etapa de campionat naţional organizată în cadrul 
„Raliului Dunării-Dacia”. Care fiind şi de coeficient 
mare, le favorizează obţinerea unui număr de puncte 
ce-i aduc în postura de favoriţi la titlu. 


Nici asistenţa nu mai e ce-a fost 

„Raliul Avram lancu”, promovat atunci în campionat, 
poate fi decisiv pentru ei. Dacă înving sau sosesc pe 
locul secund, cei doi reintră în posesia titlului absolut. 
Sunt toate şansele să fie aşa. „Liberta”, deşi e nouă, 
pare destul de puternică comparativ cu Oltcit-ul de 
grupa A al craioveanului Constantin Duval. Care părea 
a fi şi el candidat la titlu. Întrecerea clujeană debutează 
favorabil pentru miza lui Fănel. După şase probe de 
clasament, e pe locul secund. Ceea ce era foarte bine. 
Pe proba următoare, ostilițăţile par a evolua şi mai mult 
în favoarea sa, fiindcă Balint „sare afară”. Nu mai are 
pe nimeni înaintea sa. Decât parcurgerea probelor ce 
au mai rămas până la finiş. Dar, pentru că mai 
întotdeauna în marile poveşti există şi un „dar”, pe 
prima specială de „macadam” un amortizor faţă se 
rupe. Nicio noutate. Incident obişnuit, de curse. Vasile 
reuşeşte să ajungă la punctul său de asistenţă, unde 
are surpriza să constate că nu există o astfel de 
piesă!? Va primi una de la fostul său coleg, acum 
adversar cu pretenţii, lonel Mălăuţ, de la cealaltă 
echipă piteşteană, IATSA. Operaţiunea de schimbare 
este una deosebit de laborioasă şi echipajul încasează 
o penalizare de 6'30”. Care-i aruncă mult prea departe 
de primele două locuri. Aşa că, decizia privind titlul se 
amână pentru ultima etapă. Cea de la Braşov. Însă 
numărul pretendenţilor la marea onoare a crescut la 
trei: el, Duval şi învingătorul de la Cluj, necunoscutul 
pe atunci... Constantin Aur. 


Se impunea un „ordin de echipă?” 

Pe trei noiembrie, ziua „finalei”, în zona Braşovului 
iarna era deja instalată. Cursa începe prost pentru 
Vasile. Pe a patra probă a zilei, Valea Cetăţii, ruperea 
cablului de acceleraţie îl face să piardă nu mai puţin de 
şapte minute faţă de contracandidaţii săi la titlu. O 
eternitate. Şansele să redevină campion par tot mai 
firave, dacă nu chiar compromise. Mai ales că nici 
Balint nu e într-o zi prea bună, încât să se amestece în 
lupta pentru câştigarea raliului, ce ar fi complicat 
sarcina celorlalţi. Aşa, bătălia pentru Braşov se dă între 
Mălăuţ şi... Aur. E o luptă strânsă, care, dacă se 


29 — 


In memoriam 


termină în favoarea ultimului, îi aduce acestuia titlul. 
„Titi” (Aur) ştie şi el foarte bine care-i situaţia, că ziua 
aceea poate fi a lui. Şi atacă într-una. Din nefericire 
pentru el, întârzierea într-un punct de control orar face 
ca victoria să-i surâdă lui Mălăuţ. Dar şi aici este o 
poveste. Cu un navigator adevărat, Aur n-ar mai fi luat 
penalizarea. Aşa, Vasile mai poate spera, deşi Duval 
merge şi el bine, venind imediat după Mălăuţ şi Aur. 

„Făne!” şi Ovidiu sunt mai jos în ierarhia întrecerii. 
Pe locul şapte, după un alt echipaj al „casei Dacia”, 
condus de noul venit în divizia elită, Silviu Moraru. 
Ciudat, pe măsură ce cursa se apropia de final, Vasile 
nu trecea de cel dinaintea sa. lar acest fapt îl făcea să 
piardă titlul. Oricât fair-play ai avea, când e vorba de o 
asemenea realizare, un „ordin de echipă” dat unui 
sportiv ce nu era pretendent la un loc fruntaş devenea 
ceva normal. Firesc. Chiar obligatoriu. Şi atât de 
simplu de realizat! Eram convins că aşa se va 
întâmpla, că Scobai, la uriaşa sa experienţă, va face 
gestul. Dar probele rămâneau tot mai puţine şi rocada 
nu se producea!? A venit şi momentul finalului, dar 
poziţiile au rămas tot neschimbate!? Cu locul şapte în 
cursă, titlul mergea la Constantin Duval. O premieră 
pentru pilotul oltean. O încununare a unui parcurs 
constant, chiar entuziasmant. 

Mulţi au rămas perplecşi la această „strategie 
sinucigaşă a marelui navigator şi strălucitului 
teoretician care era Scobai La ceva vreme de la 
nefericitul eveniment l-am întrebat cum de a putut greşi 
în modul acela? Mi-a zis că nu urmărea decât ecartul 
faţă de primul clasat, nu şi câte maşini sunt între acela 
şi ei!? La un moment dat a constatat că se află după 
Moraru, dar niciodată nu i-a trecut prin cap să-i ceară 
să cedeze locul fără luptă!? Acum gândeşte altfel 
despre cum ar fi trebuit să procedeze. Lui „Făne!” nu i- 
a zis niciodată de poziţia precară pe care o aveau. O 
altă greşeală. Un campionat pierdut, ca şi cel din '85, 
tot în ultima etapă! 


Frapantă coincidenţă 
Timp de aproape un deceniu, conducătorii echipei 
din Colibaşi s-au bucurat de mare trecere la forul 





Demonstraţie de forţă pe un teren ce părea 
a-i privilegia stilul. În fapt, „Fănel” 
excela în orice condiţii. Inclusiv în 

decimantul „Raliu Acropole”. 




















sportiv. În special Scobai, care „încă mai avea gură 
acolo”. Şocul însă va fi altul, ceva mai târziu, dar atât 
de puternic încât te făcea să cazi pe spate. De unde nu 
te puteai ridica prea repede. Pe la începutul anului 
imediat următor, FRAK anunţă printr-o notă că în urma 
verificărilor tehnice efectuate de FIA la fişa de 
omologare sportivă a autoturismului Oltcit 12TRS (cum 
era cel al lui Duval) s-a constatat că aceasta nu 
corespunde în totalitate celei aflate la federaţia 
română?! Drept consecinţă, pe 8 ianuarie, Comisia de 
competiţii a FRAK a... descalificat atât echipajul 
Duval-Nemeş, cât şi echipa Oltcit Craiova, la... "Raliul 
Braşovului”!! Puteţi pune câte semne de exclamare 
doriţi, titlul a luat calea Piteştiului. Greşeala se 
reparase „la masa verde”, iar Duval nu a fost doar 
exclus de la Braşov, ci şi din clasamentul anual. Ca şi 
cum doar maşina sa nu era conformă din toate Oltcit- 
urile. Însă, pedeapsa aplicată nefericitului craiovean nu 
se opreşte aici: este şi suspendat pe o perioadă de 
şase luni! Fapt fără precedent. Prin ce păcătuia 
maşina sa? Era o neconcordanţă între rapoartele din 
cutia de viteze, trecute pe fişa de omologare, şi cele cu 
care mergea în realitate. lar cutia de viteze se uzina 
la... Colibaşi! Nu contestăm că nu ar fi fost adevărat, 
dar frapează ciudăţenia suprapunerii descoperirii 
neconcordanţei, cu eroarea făcută pe traseu de 
navigatorul său. Care aşa îşi găsise rezolvare. 

Dar ce mai contează? Dacă nu citeaţi aici această 
poveste şi vă uitaţi doar pe clasamentele timpului, n-aţi 
fi ştiut nicodată că acest titlu s-a decis „la masa verde”. 
Ceea ce, trebuie subliniat neapărat, nu diminuează cu 
nimic meritele lui Ştefan Vasile. Cu atât mai puţin 
valoarea sa. El rămâne la fel de mare. 


Traversarea deșertului 
Dacă privim cifrele reci ale clasamentelor, vom 
constata că timp de un deceniu, de când era la „uzină”, 
parcursul lui Vasile a fost unul extraordinar. Se urcase 


de trei ori pe fiecare treaptă a podiumului 


clasamentului absolut! Sub acest aspect, probabil că 


lui „Fănel” îi e necesară o întreagă încăpere destinată 
trofeelor câştigate. 

i pentru 
locul 
secund 

Europei. 

Vicisitudinile „tranziţiei” îngreunează mult evoluţia 
acestui sport atât de costisitor. Aşa se face că prima 
cursă a noului sezon să fie organizată pe litoralul Mării 
Negre, aproape de debutul sezonului estival. La startul 
căreia îl vom găsi şi pe C-tin. Duval. Care a avut şansa 
ca pe timpul celor şase luni de suspendare să nu se 
desfăşoare nicio întrecere de campionat. 

În dimineaţa zilei startului se mai întâmplă ceva: 
plouă. Scurt, dar torențial. Până începe cursa, soarele 
îşi redezvăluie strălucirea. Numai că solul dobrogean 
are o caracteristică aparte: după ploaie devine imediat 
mocirlos. Ei bine, primii concurenţi care au luat startul 
în acel „Raliu al Mării Negre” au trebuit să lupte din 
greu cu noroiul abundent. Mulţi au pierdut minute bune 
până au reuşit să se extragă din clisă. Printre cei mai 
dezavantajaţi, primii clasaţi ai trecutului campionat. 
Fiindcă aşa era ordinea de start. Vasile, Balint şi alţii, 
au fost victime notorii. 

La sfârşitul sezonului, Scobai părăseşte echipa. Şi 
cursele care-i aduseseră atâtea şi atâtea bucurii! În 
schimb, „Făne!” continuă. Reuşeşte să-l convingă să 
vină lângă el pe... Silviu Moraru, alături de care va 
parcurge mii de km. Satisfacţiile vor fi extrem de 
puţine. „Liberta” nu e totuşi ce se spera, atât sub 
aspect competiţional, cât şi ca produs în sine. Invazia 
maşinilor străine în campionat face tot mai grea viaţa 
„uzinarilor” angajaţi în întreceri. Pentru el începe o 
lungă şi frustrantă traversare a deşertului. A lipsei 
realizărilor majore. Lui, căruia rar i se întâmpla să nu 
câştige o etapă de campionat într-un an, acum 
aşteaptă aproape cinci ani până când mai urcă pe cea 
mai înaltă reaptă a podiumului clasamentului general. 
O face la Cluj-Napoca şi o repetă la Piteşti. Cu ajutorul 
lor, devine vicecampion. 

Ce soartă! În anii săi de mare glorie, devenea 
numărul unu în ţară şi doar cu o singură cursă 
câştigată. Acum aliniază două, dar ele sunt insuficiente 
pentru o asemenea performanţă. Să fie aceste două 
victorii semnele unui reviriment, aşa cum eram 
obişnuiţi? De data asta, nu! Totul e jucat. Totul e gata. 
„Liberta” iese din circuit, înlocuită fiind de „Nova”. Care 
şi ea e mult prea faible pentru a face faţă maşinilor 

adevărate. Chiar şi de aceeaşi grupă cu ea. Şeful de 
atunci al competiţiilor face eforturi uriaşe şi 
metamorfozează noile produse ale uzinei din Colibaşi 
în adevăraţi monştri mecanici, ce eliberau 350CP. Mult 
peste toată lumea. Dar succese nu vor fi. 

Degeaba erau impunătoare, degeaba etalau puteri 
bestiale, „super Novele” nu l-au ajutat pe Vasile să 
redevină ceea ce a fost. În plus, în asemenea condiţii 
de maşină neomologată FIA, cum erau „Novele” cu 
mecanică supradopată, nici nu putea fi vorba de vreun 
titlu de campion absolut, cu care ne obişnuise cu mulţi 
ani în urmă. Sub acest aspect, maşina sa era 
handicapată. Participarea sa la competiţii era prohibită. 
„Novele” cu mecanică străină, ARO şi alte maşini cu 
omologare expirată, sau fără, evoluau într-o grupă 
tolerată, grupa H. Era însă o grupă în afara celor 
recunoscute de FIA, singurele care aveau acces la 
clasamentul general. Un titlu cu echipa, pentru el era o 
nimica toată. 


„E unul pe care merită 
să ţi-l faci prieten” 

Venirea lui Renault la Dacia pune capăt chinului 
său, sub aspectul pur al lipsei performanţelor de prim 
rang. Altfel, cu siguranţă, Vasile şi-a satisfăcut măcar 
marea pasiune pentru pilotajul sportiv şi pentru 
competiţii. A câştigat curse și titluri la grupa H, dar 
acestea nu figurează în nicio statistică. Însă trebuie 
neapărat remarcat că la ultima sa participare oficială, 
l-a avut în drepta pe... fiul său, Radu! Ca într-o 
veritabilă predare a ştafetei în familia Vasile. 

La finalul lui 1999, epopeea sa ia sfârşit. Atunci, 
Dacia şi-a oprit definitiv motoarele de curse, şi a închis 
porţile competiţiilor. 

Ce am mai putea spune despre Fănel, în afara 
faptului că a fost un foarte mare pilot, un excepţional 
performer, o referinţă? Ca om, „Făne!” era de o calitate 
excepţională. Unul din cei pe care merită să ţi-l faci 
prieten”. Şi dacă o spune Zărnescu, fostul navigator al 
rivalului său, Balint, nu trebuie să aveţi niciun motiv de 
îndoială. 





Eforturi splendide depuse de Vasile şi super 
puternica sa Dacia Nova. Aici, la ultima 
reprezentaţie, avându-l alături pe fiul său. 

„Fănel” pe scena Centrului Cultural Pitești, 
în dialog cu semnatarul acestor rânduri. 

Domnul Cosmescu 


Pe domnul inginer Nicolae Cosmescu* 
l-am întâlnit acum mulţi ani în sala Ars 
Nova a Centrului Cultural Pitești. Avea 
loc lansarea uneia dintre cărţile sale: 
Deceniul lui Fangio. Ce bucurie pentru 
un pasionat al sporturilor cu motor, așa 
cum este subsemnatul. Cu ce drag 
păstrez acest volum cu autograf! La 
scurtă vreme a apărut oportunitatea 
binecuvântată de a-l publica pe domnul 
Cosmescu în paginile revistei document 
"Restituiri Pitești”. Cu un serial de 
memorii despre motorsportul argeşșean. 
Ciudat, nu-i așa? Ei bine, au fost cei mai 
fascinanţi șase ani din acest punct de 
vedere, pentru că domnia sa a publicat 
constant, număr de număr, în paginile 
revistei despre marea sa pasiune. În 
toată această perioadă, o carte întreagă 


ce poate va vedea cândva lumina 
tiparului, reunind toate aceste memorii. 
De fiecare dată, citind paginile scrise de 
domnul inginer Cosmescu, mă trezeam 
în universul descris ca și cum autorul ar fi 
comentat în direct cursele de raliu. 
Îmbrăţisăm cu toată puterea aceste 
ultime pagini scrise pentru noi și zâmbim 
cu tot ce suntem sufletului domniei sale! 


* Nicolae Cosmescu, 1950-2020 




















